ועדת הבריאות, כנסת 24, פרוטוקול מספר 104, 2022-03-07 11:25

עידית סילמן: שלום לחברי הכנסת, מה שלומכם?

עידית סילמן: אני מזכירה לכם, אנחנו רוצים לנעול היום את החקיקה כדי שתוכל להתקדם לקריאה ראשונה.

עידית סילמן: ברור לנו שיש עוד הרבה תהיות, שאלות, דברים שאולי לא מוסכמים ואולי לא סגורים.

עידית סילמן: אנחנו מבינים שאנחנו לא נסיים הכל, אנחנו גם לא רוצים לסיים הכל, אנחנו רוצים שיישארו לנו סימני שאלה, דברים שנכריע בהם בין השנייה והשלישית.

עידית סילמן: ואני מזכירה לכם שחוק לא עובר עד שאין קריאה שנייה, שלישית, שהיא מוסכמת, שהיא מקובלת, בטח חוק כזה.

עידית סילמן: הנה, כיבדו אותנו היום הרבה מכובדים ממד"א ואיחוד הצלה שלא היו כאן בדיונים הקודמים.

משה גפני: אני הבנתי שרק מצביעים.

עידית סילמן: אני גם הבנתי.

משה גפני: אז מה השתנה?

עידית סילמן: אז בואו נתקדם, נראה אם אנחנו יכולים להצביע.

עידית סילמן: קטיה, משרד הבריאות, איזה השגות יש לכם?

משה גפני: אפשר שאנחנו עכשיו נדבר בינינו?

עידית סילמן: לא אם הם רוצים להעיר משהו - - -

משה גפני: העירו כבר.

עידית סילמן: אוקיי.

עידית סילמן: קדימה, חבר הכנסת גפני בבקשה.

משה גפני: אני לא זוכר דברים כאלה, עם כל הכבוד, שינהלו את הוועדה.

עידית סילמן: אוקיי, חבר הכנסת גפני אנחנו זורמים איתך, קדימה, מה?

משה גפני: כחברי הכנסת סיכמנו, את יודעת מה - - -

עידית סילמן: האמת שדי הגענו להסכמות.

משה גפני: לא, אני כחבר כנסת כל כך שמחתי, את יודעת מה זה כשאת מארגנת את מד"א ואת איחוד הצלה יחד.

עידית סילמן: גם אני שמחתי.

משה גפני: רק היה חסר לשתות שם איזה - - -

עידית סילמן: לא הבאנו איזה ויסקי טוב, כן - - -

משה גפני: ועכשיו אנחנו מתחילים להתברבר שוב?

משה גפני: אני רואה שנמחק הנושא של מוקדי חירום.

משה גפני: אמרנו שנשאיר את זה לשנייה והשלישית.

עידית סילמן: נכון.

משה גפני: במוקדי חירום יש בעיה, אם אנחנו מוחקים את זה, יש בעיה.

עידית סילמן: איפה נמחק?

עידית סילמן: בכותרת?

משה גפני: לא בכותרת.

משה גפני: בפרק ב' 2(ד), משרד הבריאות מבקש לכלול את סעיף קטן (ד) בהצעת החוק בקריאה ראשונה.

משה גפני: אנחנו דיברנו על זה שנדבר על זה בשנייה והשלישית.

משה גפני: רוצים לפתוח עכשיו את הדיון בעניין הזה?

משה גפני: יש ביהודה ושומרון או ברמת הגולן מקומות שאין מוקד של הערבים.

משה גפני: אז מה נסגור את המורד הזה עכשיו?

עידית סילמן: רגע, אז הנושא יידון אחרי הקריאה הראשונה, אז מה הבעיה?

משה גפני: אז להשאיר את זה לשנייה ולשלישית, כך דיברנו.

עידית סילמן: מה הבעיה להשאיר את זה?

מיטל לוי גבאי: מה הבעיה?

מיטל לוי גבאי: שזה סותר את כל החוק.

עידית סילמן: מה סותר?

מיטל לוי גבאי: בסוף זה בא להגיד שלא יקימו מוקדי חירום - - -

משה גפני: אבל אנחנו לא חולקים על כך.

משה גפני: דיברנו על זה, אני לא מבין - - -

עידית סילמן: דיברנו על זה.

משה גפני: יש מקומות שבהם אין סניף של מד"א, יש מוקד והמוקד הזה אם רוצים לסגור אותו עכשיו בחוק, אז אמרנו שנדבר על זה בשנייה והשלישית ונחשוב ביחד איך פותרים את הבעיות.

מיטל לוי גבאי: אני רוצה להגיד, 2(ד) הוא קובע כלל מאוד חשוב כי בסוף כל החוק הזה, התשתית שלו זה לבנות מוקד אחד, להכיר בו ולהגיד שקריאות חירום מהאזרחים יגיעו למוקד הזה.

משה גפני: דיברנו על זה וביקשנו לדחות לקריאה השנייה והשלישית.

מיטל לוי גבאי: רגע חבר הכנסת, אני רק אסיים.

משה גפני: את רוצה שאני אגיד לך את הבעיות?

מיטל לוי גבאי: לא, אני רגע רוצה לסיים, באמת משפט.

משה גפני: אני אגיד לך את הבעיות.

משה גפני: אני אם הייתי יושב ראש הוועדה לא הייתי עכשיו - - -

עידית סילמן: רגע שנייה, חבר הכנסת גפני.

משה גפני: באנו ביום חמישי, ישבנו עד מאוחר, ניהלנו דיון - - -

עידית סילמן: סגרנו הכל.

משה גפני: שמחנו ואתם שמחתם שהגענו לפתרון.

משה גפני: עכשיו אנחנו לא אומרים שזה החוק הזה, היא אמרה את זה בתחילת הישיבה עידית.

משה גפני: חוק לא נגמר בקריאה הראשונה, אני יודעת שזאת בעיה, אני לא מתעלם מזה, לא התעלמנו בדיון.

מיטל לוי גבאי: רגע, אבל גם ב-2(ד) כתוב שמכירים בחריגים, יכולים להיות חריגים אבל הם באמת בקצוות.

מיטל לוי גבאי: ולכן רשום "אם ניתן לכך אישור על ידי שר הבריאות ושר התקשורת".

משה גפני: כן, על זה נדבר בשנייה והשלישית.

מיטל לוי גבאי: לא, אבל זה הבסיס, בסדר אז תקימו מלא מוקדים מקבילים והכל טוב.

שחר כהן: חבר הכנסת גפני יש לי הצעה בשבילך.

עידית סילמן: שנייה, שנייה, שחר, מה הבעיה?

עידית סילמן: הרי החוק הזה לא ייצא לפועל והחוק הזה לא יכול להתקיים פיזית, הרי כשאנחנו מאחדים אז אוטומטית את כל ההזנקות של המקומות האחרים אנחנו מבטלים, אלא אם זה ארגון פרטי, אלא אם אתם רוצים לעשות על האמבולנסים רפורמה כוללת.

עידית סילמן: אם תחליטו שהכל כולל האמבולנסים הפרטיים אין לנו בעיה, אנחנו נשמח.

שחר כהן: מבחינתנו תכלית הצעת החוק זה סעיף - - -

משה גפני: אבל גברתי יושבת הראש אנחנו לא בורחים מזה, אנחנו יודעים את הבעיה.

עידית סילמן: אנחנו גם פה.

שחר כהן: מבחינתנו תכלית הצעת החוק - - -

טטיאנה (טניה) מזרסקי: שמד"א יהיה מחובר לאותן כוחות ואותם ארגונים - - -

עידית סילמן: כן, אבל שחר אנחנו עדיין לא עברנו על כל הסעיפים הקטנים של כל הארגונים האחרים שנמצאים או שלא נמצאים.

שחר כהן: יש לי הצעה, לקראת הקריאה השנייה והשלישית נסדיר את אותם ארגונים, נעשה בדיוק הפוך.

משה גפני: אבל עם כל הכבוד, אתם לא יכולים לבוא לפה ולהגיד מה לעשות.

משה גפני: דיברנו על זה, קיימנו דיונים - -

עידית סילמן: אבל אין שום בעיה, אנחנו לא נוציא את החוק עד שלא יהיה מקוד הזנקה אחד.

עידית סילמן: הרי שם החוק זה איחוד, זאת אומרת שכל ההזנקה היא ממקום אחד אז אני לא מבינה למה להתעקש על סעיף שכרגע הוא לא רלוונטי כי הוא עדיין לא קיים, כי עדיין אין לך שום דבר.

שחר כהן: סעיף 2(ד) - -

עידית סילמן: רגע, רגע, בואי נתחיל משאלה, כל הכוננים חוברו?

משה טייטלבוים: גברתי יושבת הראש בוקר טוב, משה טייטלבוים, יו"ר איחוד הצלה.

משה טייטלבוים: יש פה שני היבטים בהקשר של הסעיף הזה מבחינתנו.

משה טייטלבוים: יש את ההיבט של האיחוד של החברות הפרטיות שעליהן אני פחות מדבר, שכפי שאמר חבר הכנסת הרב גפני שזה באמת פוגע עכשיו בעשרות חברות שמפעילות מוקדים ודרך אגב, גם אני מתפלא על מד"א שמד"א גם לא שם לב על המוקדים שהוא בעצמו מפעיל, זה סוג של איזשהו עיוורון.

משה טייטלבוים: יש את "החובש הר נוף", יש את "מוקד איו"ש", יש את "מוקד החירום של חברון".

משה גפני: לא, זה לא עיוורון.

משה גפני: אני דווקא חושב שמד"א צודקים, מד"א נמצאים בתוך ליבת הטיעון ובתוך ליבת הטיעון לא לקחו בחשבון את הנושא של המוקדים שעליהם אתה מדבר עכשיו.

משה גפני: אני יודע, אני מכיר את זה ומד"א גם יודע, אבל מד"א רוצה לפתור את הבעיה המרכזית.

משה גפני: אחרי שתיפתר הבעיה המרכזית, בשנייה והשלישית נדבר מה עושים עם המוקדים.

משה גפני: הרי באמת כולנו רוצים שהכל יהיה מאוחד, יש בעיות טכניות עם המוקדים.

משה טייטלבוים: אז את כל הפתיחה שאמרתי זה היה - - -

אחמד טיבי: מה המוקדים?

אחמד טיבי: מה השמות של הישובים שהזכרת?

משה טייטלבוים: יש את מוקד חברון - - -

אחמד טיבי: איזה מוקדים?

משה טייטלבוים: יש שם מוקד, מוקד.

אחמד טיבי: עצמאי?

משה טייטלבוים: מוקד עצמאי שעובד בשיתוף פעולה עם מד"א, הוא מעביר למד"א, הוא מפעיל אמבולנס של מד"א.

אחמד טיבי: אבל הוא עצמאי.

אחמד טיבי: הם בהתנחלויות?

משה טייטלבוים: כן.

משה טייטלבוים: אחר כך יש את - - -

אחמד טיבי: ומישהו מתנגד שיש מוקדים ערביים בישובים הערבים בתוך מדינת ישראל?

משה טייטלבוים: שוב, אם אנחנו מכניסים את הסעיף הזה לפי שיטת משרד הבריאות - - -

עידית סילמן: אחמד, אם אתה מכניס את זה לפי שיטת משרד הבריאות אתה מבטל כל מוקד אחר.

משה טייטלבוים: בדיוק, אנחנו מוציאים מהחוק 30 מוקדים ערביים.

מיטל לוי גבאי: ממש לא, ממש לא.

עידית סילמן: מה לא?

עידית סילמן: זה נוסח הסעיף.

מיטל לוי גבאי: זה קובע את הכלל ויש אפשרות - - -

עידית סילמן: מה זה יש אפשרות?

עידית סילמן: את בהצעת החוק לא כוללת מוקדים פרטיים של אמבולנסים, את לא רוצה לכלול.

עידית סילמן: מצד שני את אומרת 'אני מבטלת את כל מוקדי החירום'.

מיטל לוי גבאי: לא, לא, לא זה לא נכון, הם יכולים - - -

עידית סילמן: מה זה לא? הם יכולים להיות מוזנקים לאירועים?

מיטל לוי גבאי: כמוקדי חירום שמתפעלים - - -

עידית סילמן: הם מוזנקים לאירועים והם יכולים לפנות מהאירוע?

עידית סילמן: את אומרת לי 'לא, הם מוזנקים לאירוע, הם לא יכולים לפנות ממנו'.

עידית סילמן: תגידו, מה אתם הפכתם אותנו למשוגעים?

מיטל לוי גבאי: לא רגע, אתם לא נותנים להשלים מילה.

מיטל לוי גבאי: אין בעיה עם כל חברת אמבולנס פרטית, לא משנה איפה, היא יכולה להמשיך לפעול - - -

משה טייטלבוים: סליחה מיטל, ברשותך אני פשוט רוצה להשלים בשביל לתת את התמונה המלאה למה שהתחלתי בדבריי.

משה טייטלבוים: הדבר הראשון כפי שאמר הרב גפני וחיזקתי, ההיבט של הנושא של החברות הפרטיות.

משה טייטלבוים: ההיבט השני הוא איחוד הצלה, כוננים.

משה טייטלבוים: אם אנחנו היום נמצאים תחת הוראת שעה, הוראת השעה הזו תפוג לה בעוד חצי שנה.

משה טייטלבוים: אני אומר לך את האמת גברתי, אני בסוף השבוע הזה משראו את התמונה שלי בוועדה הקודמת ביום חמישי, קיבלתי עשרות פניות של מתנדבים מכל רחבי הארץ שאומרים לי יש הפליה נוראית גם לאלה שמחוברים באפליקציה.

משה טייטלבוים: והנה הרב ליצמן, שאלת אותי על מקרים, אני אתפוס אותך בצד ואני אראה לך עשרות מקרים שקיבלתי רק בסוף השבוע הזה, כולל הבוקר.

משה טייטלבוים: ואני אומר לכם, אם אנחנו נמצאים תחת הוראת שעה, הוראת השעה הזו תפוג בעוד חצי שנה ואנחנו מקבלים פה היום חוק בקריאה ראשונה שאין אלטרנטיבה אחרת להזניק כוננים, אז אנחנו איך אומרים?

משה טייטלבוים: בעוד חצי שנה יכולים להימצא קירחים מכאן ומכאן ואנחנו לא עשינו שום דבר.

משה טייטלבוים: לכן אם הצעת החוק הזאת באה להיטיב ולתקן את הסיפור הזה, אנחנו צריכים להישאר פה עם איזושהי ערוגת ביטחון שאנחנו נקבל מצד אחד את המידע, תהיה פה חצי שנה של הדרכה, הפעלה, רצון טוב והכל יסתדר ואחר כך נלך לקריאה שנייה ושלישית ונסדיר את הנושא של איסור של הפעלת מוקדים נוספים ובדרך גם משרד הבריאות יישב עם החברות הפרטיות וימצא פתרון.

משה טייטלבוים: אלו דבריי.

מיטל לוי גבאי: הבעיה היא לא עם החברות הפרטיות - - -

שאול אברמוביץ: הבעיה שעכשיו משה חזרת מכל הסיכומים שדיברנו עליהם, אז אני לא מבין.

עידית סילמן: רגע, רגע, אין כאן שום חזרה מסיכומים.

משה טייטלבוים: אני לא חזרתי, לא דיברנו על 2(ד), סליחה.

משה טייטלבוים: לא דיברנו על 2(ד), לא, ממש שאולי, לא דיברנו על 2(ד) בכלל.

עידית סילמן: אנחנו סיכמנו ביום חמישי - - -

משה טייטלבוים: דיברנו על 9(ו), דיברנו על 14(ב).

משה טייטלבוים: מה זה קשור אליכם אבל?

משה טייטלבוים: מה שעכשיו אמרתי מה זה קשור אליכם?

עידית סילמן: חבר הכנסת, אני הלכתי לפי ההצעות שלך גם ואתה, ואני אומרת את זה בכל הכבוד, באמת יצאת פה מגדר הרגיל כדי להגיע להסכמות ועשית עבודה, ואני סופר מעריכה את העבודה הזאת.

עידית סילמן: הם רוצים כרגע שכל מוקדי החירום האחרים יופסקו לאלתר.

מיטל לוי גבאי: ממש לא, ממש לא.

מיטל לוי גבאי: תקשיבו מה אומר 2(ד).

מיטל לוי גבאי: סעיף 2(ד) אומר שארגון סיוע למתן טיפול רפואי מיידי, אדם או גוף, לא יקים מוקד חירום טלפוני, זה מה שהוא אומר, לסיוע למתן טיפול רפואי ראשוני לציבור בלתי מסוים.

עידית סילמן: אבל את עוד לא שם.

עידית סילמן: את גם עוד לא שם מבחינת ההסכמות שהגעת אליהן בחקיקה הזאת, והסעיף שהרב ליצמן וגפני הביאו.

יעקב ליצמן: אני שואל האם אתם מסכימים על הסיכום שהצבענו - - -

עידית סילמן: הצבענו עליו ביחד איתכם, אני כאילו לא מצליחה להבין.

מיטל לוי גבאי: אתם רוצים לדבר על הוראת השעה?

עידית סילמן: לא, אבל אנחנו הצבענו על זה.

עידית סילמן: קטיה, אנחנו לא נעשה הצבעה חוזרת על הצבעה שנעשתה.

עידית סילמן: תשמעי, נמצאים כאן חברי כנסת שהם מנוסים יותר ממני במשכן הזה והם עשו אי אילו חקיקות והוא היה גם שר הבריאות.

עידית סילמן: שר הבריאות יודע מה הוא הביא לנו ואני סומכת על השר לגמרי.

עידית סילמן: אתם לא הולכים לעשות לנו דבר כזה, לא קרה דבר כזה אף פעם בכנסת שי.

שי סומך: יש כאן אי הבנה, הנוסח לא משקף את ההסכמה, זה הכל.

שי סומך: הנוסח שמופיע בפניכם לא משקף את ההסכמות - - -

אילת וולברג: רגע שי, אבל אתם מדברים על סעיף שאפילו לא נדון - - -

עידית סילמן: אתם מדברים על סעיף חדש, אתם מדברים על סעיף אחר כרגע, אתם מדברים על משהו אחר, לא על משהו שנדון.

עידית סילמן: אתם רוצים שאנחנו נחזיר כרגע - - -

אילת וולברג: סעיף 2(ד) היה מחוק בנוסח כבר בדיון הקודם.

שי סומך: לא, לא, דיברתי על הוראת השעה.

אילת וולברג: הוראת השעה זה משהו אחר.

משה גפני: לי חשוב משרד המשפטים אז אני מבקש לא לבלבל.

משה גפני: לגבי סעיף 2(4) יש לכם השגות?

משה גפני: אנחנו אומרים נדחה את זה לקריאה השנייה והשלישית כמו שדובר בדיון.

משה גפני: הסעיף הזה, הסכמנו לדחות אותו בגלל שיש בזה הרבה בעיות.

משה גפני: לא לבטל עכשיו את המוקדים, אלא לדון עליהם אחרי הקריאה הראשונה.

משה גפני: יש לך השגה לגבי זה?

שי סומך: תראו, הגורם המקצועי הוא משרד הבריאות בעניין הזה, זאת טענה מקצועית.

משה גפני: למדתי באוניברסיטה שהגורם המקצועי זה משרד הבריאות.

שי סומך: אז במשרד הבריאות ועדת השרים ביקשה שהמשך קידום הליכי החקיקה יהיה בתיאום עם משרד הבריאות והשיח כאן הוא - - -

משה גפני: אבל עם הכבוד אני הגורם המקצועי באיך מחוקקים בכנסת.

שי סומך: לא, אני יודע.

משה גפני: לא שפתאום חוזרים - - -

שי סומך: לא, אני אומר למה משרד המשפטים הוא פחות רלוונטי.

שי סומך: אבל מה שצריך להגיד לגבי החברות הפרטיות, אולי מה שמיטל ניסתה לומר.

שי סומך: יש הרבה חברות אמבולנס פרטיות שימשיכו לפעול, כי חברות האמבולנס הפרטיות או שהן - - -

עידית סילמן: אבל יש מוקדים.

עידית סילמן: יד שרה מפעילה מוקד ואמבולנסים - - -

מיטל לוי גבאי: אבל זה לא מה שאומר הנוסח, תקשיבו.

עידית סילמן: מה זה לא מוקד חירום?

מיטל לוי גבאי: אבל אין בעיה למוקד חירום.

מיטל לוי גבאי: חירום רפואי זה לתת לציבור בלתי - - -

עידית סילמן: אבל סליחה, גם הם חירום רפואי.

מיטל לוי גבאי: טיפול רפואי חירומי, לא יד שרה.

עידית סילמן: אנחנו מדברים על הזנקת כוננים.

מיטל לוי גבאי: הזנקת כוננים זה טיפול ראשוני מיידי.

עידית סילמן: נכון, הגעת בהוראת שעה להסכמה על הזנקת הכוננים, תניחו לזה.

מיטל לוי גבאי: לא, לא, תקשיבו, המוקד - - -

עידית סילמן: את מצפה שממחר אנשים יבטלו את המוקדים שלהם - - -

מיטל לוי גבאי: מוקד החירום הרפואי זה לא כל מוקד חירום באשר הוא, זה לטיפול ראשוני מיידי באנשים.

עידית סילמן: בסדר, לכן יש לך בין הקריאה הראשונה לשנייה שלישית, לעבור על מוקדי החירום.

עידית סילמן: אנחנו לא נעשה את זה עכשיו.

מיטל לוי גבאי: אנחנו לא צריכים לעבור על כל מוקדי החירום כי אין להם בעיה.

עידית סילמן: בטח שכן.

מיטל לוי גבאי: כל מוקד חירום יכול להתקיים, זה לא מה שעשינו - - -

שאול אברמוביץ: יש מספיק חברות אמבולנסים פרטיות שמפעילות - - -

עידית סילמן: אם את נותנת להם חקיקה, אם את משיתה חקיקה - - -

מיטל לוי גבאי: כן אבל זה חירום רפואי לטיפול ראשוני מיידי.

שאול אברמוביץ: זה חירום רפואי, מזניקים כוננים, מזניקים אמבולנסים, מזניקים ניידות טיפול נמרץ ברישיון שלכם.

עידית סילמן: את יודעת מה?

עידית סילמן: אנחנו ננסה להעלות את זק"א עכשיו ואת יד שרה, ובואו נשאל אותם אם הם מגדירים את עצמם כמוקד חירום רפואי.

מיטל לוי גבאי: אבל זק"א ויד שרה לא מטפלים טיפול ראשוני מיידי - - -

שאול אברמוביץ: יש להם כוננים עם רכבי חירום.

עידית סילמן: בטח שהם מטפלים טיפול ראשוני מיידי, בוודאי.

עידית סילמן: אני צריכה לספר למשרד הבריאות שלזק"א וליד שרה יש?

עידית סילמן: מה קרה לכם?

עידית סילמן: ויושבים כאן עוד מלא אנשים שנותנים מענה ראשוני, חירום לא חירום, בסדר אין בעיה ננסח את זה בהמשך.

עידית סילמן: אנחנו לא נעשה מוקדים כפולים, כל הרעיון הוא לאחד ושם החוק הוא איחוד.

עידית סילמן: אין שום בעיה, הגענו גם להוראת שעה בנושא הזה.

משה טייטלבוים: אני רק רוצה ברשותך גברתי לחדד שוב.

משה טייטלבוים: הנושא שדובר עליו בהוראת השעה, אין לנו מחלוקת, הגענו להסכמות.

משה טייטלבוים: נכון, ליטושים כאלו ואחרים שעשינו בחוץ עם שאולי ועם הצוות הנפלא של מד"א, הכל בסדר.

משה טייטלבוים: הנושא הזה של 2(ד) זה נושא אחר לגמרי שבפעם הקודמת שהייתה הצבעה בוועדה זה היה מחוץ ומחוק.

אחמד טיבי: אפשר להביא לי נוסח הצעה עם תיקונים?

נעה בן שבת: ההצבעה הייתה רק על הוראת השעה.

משה טייטלבוים: לגבי הוראת השעה דיברנו על שני מתווים.

משה טייטלבוים: מתווה אחד - - -

עידית סילמן: רגע שנייה, אני עכשיו מתכנסת לתוך משהו שמשרד הבריאות העלו כרגע שהם מעוניינים בסעיף מסוים שיישאר בתוך החקיקה שכרגע מבטל מוקדי חירום אחרים ברגע שמאשרים את הצעת החוק הנוכחית.

עידית סילמן: עכשיו, אין שום בעיה, אנחנו נדון באיזה מוקדים אחרים ומה הם נותנים.

עידית סילמן: אנחנו דיברנו כאן על הזנקת כוננים, לא דיברנו כאן על מוקדים שנותנים חירום לצורך כזה או אחר כמענה רפואי.

עידית סילמן: יש כאלה מוקדים היום, גם של "אחים לרפואה" לדוגמה, שנותנים חירום של מענה של תרופות, זה רפואי.

עידית סילמן: ברגע שקוראים להם עם אופנוענים שלהם שמגיעים עם התרופות ממקום למקום ואנחנו לא יכולים להגדיר משהו כל כך רחב, שמבוטלים כל מוקדי החירום, לא.

עידית סילמן: מוקדים של הזנקת כוננים, הם דיברו על החוק הזה שהחוק מדבר על הזנקת כוננים.

עידית סילמן: כל מה שקשור להזנקת כוננים, once אנחנו יוצאים לחקיקה מלאה אחרי הוראת השעה הזאת שתותאם, באמת אנחנו נוריד גם כמו שהשר ליצמן אמר.

עידית סילמן: שמנו הוראת שעה, תרד הוראת השעה, הכל יהיה בסדר, אתם גם תגיעו להסכמות בכל התקופה הזאת, לא יהיה שום צורך בהזנקה כפולה.

עידית סילמן: וגם כל המטרה שבתקופה הזאת לא תהיה הזנקה כפולה.

עידית סילמן: לצורך זה אני לא מבינה, נגיד למה לא חיברו עדיין את כל הכוננים ואיפה זה עומד?

עידית סילמן: אני הבנתי שזה כן בתהליך.

קטיה קיל: אני אשמח לענות על זה.

קטיה קיל: ביום שישי בערב אני קיבלתי - - -

יעקב ליצמן: לא, לא, מה זה?

עידית סילמן: שישי בערב לא טוב לנו.

קריאה: לא, זה היה לפני כניסת שבת, אבל לדייק.

ינון אזולאי: לפני שבת ואחרי שבת.

קטיה קיל: חס וחלילה, אני אתקן - - -

עידית סילמן: אנחנו מדברים על הזנקת כוננים.

שאול אברמוביץ: גם לחברות הפרטיות יש הזנקת כוננים גברתי.

משה גפני: אבל זה גם ראש הממשלה אותו דבר, היה יכול לנסוע ביום רביעי, נסע בשבת.

קטיה קיל: רציתי להמשיך.

יעקב ליצמן: לא, לא צריך להמשיך.

קטיה קיל: זה היה ממש דקות לפני כניסת שבת.

עידית סילמן: אוקיי בואו, תשאירו לנו את השבת רגע מחוץ לתמונה.

עידית סילמן: תודה לכולם, קטיה לא צריך, את תעשי בשבת שלך - - -

קטיה קיל: לפני כניסת שבת קיבלתי רשימה.

קטיה קיל: לפני כניסת שבת, אני מדגישה, קיבלתי רשימת כוננים מאיחוד הצלה, שהיא הועברה כמובן דרך הכספות למד"א.

יעקב ליצמן: - - - שאתם שלחתם בשבת.

קטיה קיל: לא, לא, לא בשבת סליחה.

ינון אזולאי: הוא שואל אם את הכספת פתחת בשבת.

קטיה קיל: לא, מה פתאום, הכספת נפתחה לפני כניסת שבת.

זהר אלי: סליחה, זה נשלח לפני שבת, היא פתחה את זה בשבת ואני יכול להגיד לה שזה פיקוח נפש, פיקוח נפש ומותר בשבת לעשות את זה.

משה גפני: תעשו לי טובה, תפסיקו - - -

זהר אלי: הרב שלי אמר לי.

משה גפני: על פיקוח נפש אל תתחילו לדבר איתנו.

עידית סילמן: אוקיי קטיה, בבקשה.

קטיה קיל: ברשימה הועברו בעצם 1,159 כוננים מתוכם 342 בעצם היו חדשים אך ל-231 מהם לא היה מספר טלפון אז הם הוכנסו לרשימת הכוננים אבל בעצם אי אפשר להזניק אותם כרגע כי אין מספר טלפון שלהם.

קטיה קיל: 514 היו מתנדבי איחוד הצלה שהועברו בעבר והם קיימים כבר במערכת, מתוכם 156 מחוברים.

קטיה קיל: קליטה חוזרת הייתה של 290 ו-13 היו עם תעודת זהות בעצם לא חוקית, המספר לא היה תקין ואי אפשר היה לאתר אותם במערכת.

זהר אלי: חשוב לציין שזה רק רשימה ראשונית ששלחנו לך.

קטיה קיל: אבל אמרתם שיש לכם רשימה מוכנה.

זהר אלי: נכון, אבל אנחנו גם רשמנו לך במייל שמי שניהל את כל זה נמצא במשלחת במולדובה, זה היה רשום במייל.

קטיה קיל: רשמתם, זה נכון.

זהר אלי: ויש לנו את הרשימה גם - - -

עידית סילמן: שנייה, שנייה, תגידו רק את השם לפרוטוקול.

זהר אלי: זהר אלי, מנהל אגף מוקדים של איחוד הצלה.

זהר אלי: חשוב לציין שאת שאר הרשימות אנחנו נמשיך להעביר.

זהר אלי: בדיוק כמו שציינה עידית בפגישה הקודמת שנעביר לכם את זה - - -

קטיה קיל: אבל למה רשימות?

קטיה קיל: אמרתם שיש לכם רשימה אחת מוכנה.

זהר אלי: אז אני עניתי על זה.

זהר אלי: גם אנחנו ביקשנו פעם שעברה לקבל מכם מי מחובר כדי שלא נעשה כפל ונתקשר ל-6,000 איש.

זהר אלי: היינו צריכים לקבל רשימה, עוד לא קיבלנו.

זהר אלי: דבר שני, הודענו שיש לנו חלק מהצוות שעבר על החיבורים האלה ועל כל הרשימות והוא נמצא במשלחת ורשמתי לך את זה.

זהר אלי: בנוסף, כל מי שחובר לא יכול כרגע להיכנס, חשוב שישמעו את זה, לא יכול להיכנס למערכת כי האפליקציה עצמה לא נמצאת בחנות.

דובי מייזל: דובי מייזל, סמנכ"ל מבצעים.

דובי מייזל: פתחו יוזרים, אכן אנחנו יודעים כי יש לנו משוב מזדמן ממתנדבים שרואים 'הנה עובד לנו'.

דובי מייזל: אבל כאלו שאין להם את האפליקציה על המכשיר, אין יכולת להיכנס לאפליקציה כי אי אפשר להוריד אותה מחנות האפליקציות.

דובי מייזל: וכאן השאלה מי הוריד אותה מהחנות, זאת סתם שאלה שכדאי לדעת.

קטיה קיל: העניין הוא מבחינת האפליקציה - - -

עידית סילמן: דקה, תעזבו שנייה את זה, נדון בזה אחר כך.

עידית סילמן: אני רק רוצה להסביר לו במה דנים, חבר הכנסת השר לשעבר.

עידית סילמן: הם רוצים כרגע - - -

יעקב ליצמן: קודם כל שיהיה ברור שמשרד הבריאות מודיע כאן עכשיו שמה שהצבענו ביום חמישי חי וקיים.

עידית סילמן: זה ברור, אנחנו הצבענו.

יעקב ליצמן: לא, אני רוצה שהם יצהירו כאן שהם מסכימים לזה.

יעקב ליצמן: אני לא יכול על רגל אחת כאן לדון - - -

עידית סילמן: אתה צודק, אתה צודק.

עידית סילמן: חבר'ה ממשרד הבריאות, אתם צריכים להבין - - -

שחר כהן: חשוב להדגיש אבל, יושבת ראש הוועדה - - -

עידית סילמן: רגע שנייה, שחר, אבל אני רוצה שאתם תבינו.

עידית סילמן: יום חמישי, אחרי שבוע מתיש של חקיקה, כולם הגיעו לכאן מ-9:00 בבוקר, אני נשארתי כאן עד 18:00 בשבילכם.

עידית סילמן: כל דבר שביקשתם, באנו לקראתכם כמעט בכל הדברים ועשינו מה שצריך לעשות בהתאמה להסכמות שלכם.

עידית סילמן: כל חברי הכנסת היו כאן, אף אחד פה לא נעלם מתוך המקום הזה וכולם ראו מה היה בדיון.

עידית סילמן: היועצות המשפטיות נמצאות כאן, אני לא מנהלת את האירוע לבד.

עידית סילמן: אז בסופו של דבר הרב רוצה לדעת שדברים שקידמנו והסכמנו עליהם, שאין חזרה בכם.

עידית סילמן: ואם יש חזרה בכם, הכל בסדר, יש גם קריאה שנייה ושלישית ואפשר להצביע על זה לפני קריאה שנייה ושלישית.

עידית סילמן: אפשר לקדם את זה ואפשר לדון בזה, הרי חוק לא יוצא לפועל ללא קריאה שנייה ושלישית.

עידית סילמן: אז בואו נתקדם.

שחר כהן: יושבת ראש הוועדה, הצבענו על סעיף פשרה בעל פה ללא נוסח שהתגבש.

שחר כהן: רק רגע, מכבודי רק רגע, תן לי להשלים, תודה.

שחר כהן: אם אתה לא רוצה לשמוע אותי, אני פשוט לא אדבר.

יעקב ליצמן: לא, אבל את צריכה לענות על שאלות חברי הכנסת.

יעקב ליצמן: האם מה שהצבענו קיים או לא קיים?

שחר כהן: ואני עונה, הצבענו הצבעה שלא היה לה נוסח ולכן כשראינו את הנוסח - - -

עידית סילמן: שנייה, שנייה, יש כאן יועצות משפטיות, יש נוסח.

שחר כהן: אני רוצה להשלים.

ינון אזולאי: אבל היה נוסח, אי אפשר לזלזל ביועצת המשפטית של הוועדה ולהגיד שלא היה נוסח.

שחר כהן: חלילה, אין זלזול.

ינון אזולאי: זה אני לא מסכים לשמוע.

שחר כהן: יש לנו שני עקרונות חשובים שחשוב לנו לוודא שהם שריריים וקיימים.

שחר כהן: שני העקרונות האלה נועדו בסוף בשטח להציל חיי אדם ולמנוע מצב שבו יש לנו אירוע רב מטפלים ולא אירוע רב נפגעים.

שחר כהן: וכדי לוודא את זה אנחנו רוצים למנוע הזנקה קבועה.

יעקב ליצמן: את רוצה לפתוח את ההסכם?

שחר כהן: לא רוצים לפתוח את ההסכם.

עידית סילמן: שחר, תקשיבו רגע - - -

שחר כהן: רוצים לחדד את הדברים.

ינון אזולאי: גברתי יושבת הראש, עם כל הכבוד לא יכול להיות שראש מטה שר יבוא לפה ויתחיל לתת לנו מוסר ויתחיל לדבר אלינו, זאת ועדה ראשונה שאני נכנס אליה וראש מטה השר יושב ומנהל את הדיון כאילו מהו.

ינון אזולאי: עם כל הכבוד, והכבוד שאנחנו נותנים לך ובפעם שעברה אמרתי את זה בעדינות, אבל הפעם אין עדינות.

עידית סילמן: תקשיבו, זאת לא דורסנות שלי.

ינון אזולאי: זה נגמר.

ינון אזולאי: יש פה אנשי מקצוע - - -

עידית סילמן: תקשיבו רגע, שחר, אני רק רוצה להגיד משהו.

עידית סילמן: אני חתמתי, לא חתמתי אפילו אבל אתם הבאתם הערות של ועדת שרים, אני עומדת בכל הנחיה ובכל הערה של ועדת שרים ואי אפשר 'משרד הבריאות לא מסכים, זה לא ועדת שרים'.

עידית סילמן: לא, לא קיימת חיה כזאת, יש כאן חברי כנסת והם לא באו לא לעשות כלום.

עידית סילמן: יש להם עמידה איתנה, הם אומרים את דעתם.

עידית סילמן: זאת לא אני שנלחמת על החוק הזה, זה כבר חברי כנסת ואתם משרד הבריאות, אתם לא יכולים לבייש את עצמכם במעמד הזה.

עידית סילמן: אני אומרת לכם את האמת - - -

שחר כהן: צר לי, אני לא חושבת שאני מביישת את משרד הבריאות ולא אף אחד מהגורמים שנמצאים כאן.

עידית סילמן: אני חושבת שכן כי יש כאן חברי כנסת ששמעו, יש כאן שר לשעבר - - -

שחר כהן: הניחו את דעתי, הניחו את דעתי איך הנוסח הקיים היום - - -

ינון אזולאי: גברתי יושבת הראש, אני לא מבין ממתי נותנים לה לשבת מסביב לשולחן בכלל.

עידית סילמן: שחר אתם לא יכולים לעשות כזה דבר לחברי כנסת שהיו בתוך האירוע.

עידית סילמן: את יודעת כמוני שחבר הכנסת ליצמן השר לשעבר ואני לא חשבנו אותו דבר ולא באנו מאותה נקודת פתיחה לחוק הזה, ולא אף אחד אחר כאן.

עידית סילמן: וברגע שהגיעו להסכמה פה כולם וברגע שכולם מתקדמים לאיזשהו צעד והכל נעשה יחד איתכם, תשמעו אתם לא יכולים עכשיו לבוא ולחזור בכם.

שחר כהן: אבל אנחנו לא חוזרים בנו.

עידית סילמן: אוקיי.

שחר כהן: שנייה, שנייה - - -

עלי סלאלחה: בואו נירגע, בואו נדבר בנועם, בואו לא נתעמת אחד עם השני.

עידית סילמן: תאמין לי עלי, הלוואי והייתה לי את שלוות הנפש הזאת שיש לך, רבע ממנה.

עלי סלאלחה: חברים, הרי כולנו נמצאים פה במטרה אחת, להיטיב עם האנשים, עם הציבור שלנו.

עלי סלאלחה: לכן אני מבקש גם מחברי הכנסת, גם מהצוות של שר הבריאות, אנא ובבקשה בואו נבין אחד את השני.

עלי סלאלחה: נעשה את הכל בנועם ובשקט.

אחמד טיבי: עכשיו זאת זכות הדיבור שלי, אוקיי?

עידית סילמן: נכון, אני מודה.

אחמד טיבי: תודה.

אחמד טיבי: אני לאורך כל הדיונים תמכתי בעמדת משרד הבריאות ואני רוצה לומר, אני מעריך מאוד את מד"א, הם עושים עבודה מצוינת.

אחמד טיבי: אבל בישיבה האחרונה היה נוסח של פשרה וחברי הכנסת והוועדה הצביעו עליו פה אחד.

אחמד טיבי: אני, עלי סלאלחה, גפני, טטיאנה, אלון טל, קואליציה ואופוזיציה.

עידית סילמן: גם ליצמן השר לשעבר, כן הוא חבר ועדה מן המניין.

אחמד טיבי: אני יכול להבין שיש הערות קטנות, מינוריות, אבל הערות אחרי הצבעה שמבטלות את ההצבעה בדיעבד, זה בעייתי בכנסת, לא היה.

אחמד טיבי: עכשיו, הסעיף של 2(ד), אני רוצה לשמוע תשובה.

אחמד טיבי: אם יתקבל הסעיף הזה, האם הוא יפגע במוקדים הערביים ביושבים הערביים בפעילות שלהם?

עידית סילמן: ברור, כתוב לך מבטלים מוקדים, כל מוקד.

שחר כהן: הוא לא יפגע.

אחמד טיבי: אנחנו סיכמנו שהמצב יישאר כמו שהוא ובשנייה ושלישית אני אביא את האנשים האלה כאן לוועדה כדי להשמיע את דבריהם.

אחמד טיבי: זה הסיכום שהיה בישיבה הקודמת.

שאול אברמוביץ: התשובה היא חד משמעית שזה יפגע.

אחמד טיבי: אני לא אתן יד לפגוע בחברות האמבולנסים בישובים הערביים.

עידית סילמן: אני לא רוצה לפגוע באף אחד.

אחמד טיבי: במקומות שמד"א לא נמצאים - - -

זהר אלי: אבל סיכמו שיביאו את זה לדיון אחרי זה, נביא אותם לפה, את "חיאן" ו"חיאת" ואת כל החברות הערביות ונדון על זה.

אחמד טיבי: נכון, נכון.

אחמד טיבי: בואו נכבד את הסיכום, אבל גם למשרד הבריאות יש say בדברים, אבל לא מבטלים הצבעות בדיעבד, אוקיי?

עידית סילמן: אוקיי.

משה גפני: גברתי יושבת הראש - - -

שחר כהן: צר לי שהשתמע שיש רצון לבטל את ההצבעה, אין רצון.

שחר כהן: מקבלים את הפשרה, אין חולק.

שחר כהן: רצינו לחדד את הדברים - - -

משה גפני: אבל עם כל הכבוד, אני מדבר עכשיו.

משה גפני: אני הולך לפריימריז, את לא היית בפריימריז.

משה גפני: גברתי יושבת הראש, אני לא זוכר אירוע כזה.

עידית סילמן: אני גם.

משה גפני: היו כמה דיונים מעמיקים בעניין הזה - - -

עידית סילמן: אני אגיד לך את האמת, אני לא זוכרת אירוע כזה שקואליציה ואופוזיציה מאוחדים ככה על משהו שהוא היה אחד הבעייתיים, נושא מחלוקת פה בכנסת.

עידית סילמן: באים כולם מלב אמיתי כדי לקדם ואומרים לכם גם, תקשיבו אנחנו פה, אנחנו מחוקקים אחראיים.

עידית סילמן: ליצמן חבר ועדה, עלי סלאלחה חבר ועדה, כל מי שאתם סומכים עליו פה הוא חבר ועדה.

עידית סילמן: אני לא דיברתי דבר ולא חצי דבר עם אף חבר כנסת כאן לפני כן, השארתי את הכל להחלטתם האישית, נכון?

עידית סילמן: כי אני מכבדת אותם.

עידית סילמן: יגיד לך חבר הכנסת ליצמן 'סילמן לא דיברה איתי', יגיד לך אחמד טיבי 'סילמן לא דיברה איתי', עלי סלאלחה.

עידית סילמן: אני נתתי לכל חבר כנסת את הכבוד שלו, להשמיע את העמדה שלו פה בוועדה ולקבל את ההחלטות על פי ראות עיניו.

עידית סילמן: אני מבקשת, זה לא עניין של עידית להסכמות מול משרד הבריאות, זאת ועדת הבריאות שיושבת מולכם כרגע.

משה גפני: לא מקובל דבר כזה, את לא צריכה לבקש.

משה גפני: עם כל הכבוד, יש במשטר שאנחנו חיים בו מותר וחייבים אנשי המקצוע להגיד את דבריהם.

משה גפני: מותר לממשלה להגיד את דבריה ומי שמחליט זאת הוועדה, אי אפשר עכשיו - - -

אחמד טיבי: נכון, אבל האם יש בדברים של שחר כדי לשנות את הנוסח שהקריאו היועצות המשפטיות בישיבה הקודמת והצבענו עליו?

עידית סילמן: לא, לא.

אחמד טיבי: זאת השאלה.

אחמד טיבי: שחר תעני.

עידית סילמן: שי בבקשה.

שי סומך: אין כאן בעיה, אני אסביר, אני ממש אשמח להסביר.

שי סומך: משרד הבריאות וגם אנחנו כמשרד משפטים מסכימים על פשרה.

שי סומך: הבעיה היא שיש בגלל אי הבנה, הנוסח הוא פשוט לא משקף את הפשרה.

שי סומך: אנחנו דיברנו גם עם איחוד הצלה - - -

נעה בן שבת: שי אני מבקשת רגע למחות, סליחה.

נעה בן שבת: אנחנו הקשבנו חזור והקשב לדיון, אנחנו שמענו את מה שאמר איחוד הצלה ואת מה שאמר מד"א בדיון.

נעה בן שבת: שמענו, אני שמעתי, עוד פעם, חזרתי ושמעתי, אילת ישבה ושמעה שוב בדיוק מה שקרה.

נעה בן שבת: אנחנו שמענו שוב גם מה הוקרא ומה הוצבע.

נעה בן שבת: אז להגיד שזה לא שיקף את הפשרה, אני חושבת שזה לא מכבד וזה גם לא מכבד אותך בגלל שלא שמעת את הדברים שוב.

משה גפני: לא מתאים למשרד המשפטים להגיד שהיועצות המשפטיות לא כתבו את מה שנאמר.

שי סומך: לא, אני לא מאשים אף אחד.

משה גפני: אבל עם הכבוד אני סומך על היועצות המשפטיות של הוועדה.

שי סומך: אני מבקש להשלים את - - -

נעה בן שבת: להגיד שזה לא משקף, אני חושבת שזה לא מכבד.

שי סומך: נעה, גם אני לא הבנתי, אני לא מאשים חלילה אף אחד.

נעה בן שבת: אבל כשאתה אומר שזה לא משקף את הפשרה, אז אתה אומר משהו מאוד חמור.

נעה בן שבת: שהייתה פה פשרה, הפשרה כפי שנאמרה לוועדה, כפי שהוצגה לוועדה, היא כן משתקפת מהנוסח.

מיטל לוי גבאי: אבל נעה אנחנו רוצים להתמקד במהות.

מיטל לוי גבאי: עזבו את ההאשמות, אף אחד לא מאשים.

נעה בן שבת: אז אתם צריכים לבקש דיון מחדש.

שי סומך: אני מבקש להשלים את הדברים נעה.

טטיאנה (טניה) מזרסקי: אבל מה הבעיה להשאיר את הסעיף הזה?

עידית סילמן: באמת אני אומרת לכם, בעיניי - - -

מיטל לוי גבאי: אבל תנו לו להשלים, בבקשה.

שי סומך: נעה, ממש אין לי שום ביקורת שהיא.

נעה בן שבת: אבל יש טעות במה שאתה אומר, כי אתה אומר שזה לא משקף את הפשרה.

נעה בן שבת: יכול להיות שכמו שהציגו אותה, הפשרה היא לא חודדה מספיק וכולי.

שי סומך: יכול להיות.

נעה בן שבת: אבל זה מה שהוצג לוועדה.

שי סומך: נעה אני לא אומר, הכל בסדר, אני רק מבקש להשלים.

עידית סילמן: רגע שנייה, חברים, אני מנסה לתת לך את רשות הדיבור שי.

עידית סילמן: שי בוא תדבר.

שי סומך: אנחנו דיברנו עם משרד הבריאות, דיברנו על איחוד הצלה ועם מד"א מחוץ לדיון והם הציגו את הפשרה.

שי סומך: הפשרה כפי שהם הציגו אותה מקובל על משרדי הממשלה, אין כאן ויכוח בין שלושת השחקנים, לפחות איחוד הצלה, אני בכוונה אומר איחוד הצלה, מד"א, משרד הבריאות ומשרד המשפטים, אין מחלוקת.

נעה בן שבת: אז אם אתם מבקשים דיון מחדש, אם שר הבריאות מבקש דיון מחדש זה עניין אחד ואז אפשר לפתוח את ההצבעות ולהגיד 'מה שאמרנו, לא לזה התכוונו ולכן אנחנו מביאים הסכמה חדשה'.

נעה בן שבת: אני מציעה לך לבדוק טוב שיש לך הסכמה חדשה, כי אנחנו שמענו בחוץ כמה גרסאות.

נעה בן שבת: אבל זה דבר שאפשר - - -

עידית סילמן: אני גם לא מצליח להבין אם יש משהו - - -

ינון אזולאי: אנחנו מבקשים 5 דקות הפסקה, אנחנו רוצים לשמוע - - -

עידית סילמן: אין בעיה.

אחמד טיבי: קודם שומעים את מד"א, אחר כך - - -

עידית סילמן: הרב השר לשעבר, בואו נשמע רגע את מד"א.

שאול אברמוביץ: אנחנו מבקשים להבהיר ולחדד, אף אחד לא חוזר מההסכמות או פותח סעיף מחדש, או דברים כאלה.

שאול אברמוביץ: אחרי שקראנו את זה כתוב אנחנו רצינו ובעצם הגענו להסכמות בינינו על חידוד, בהסכמה כמובן גם של משרד הבריאות, לחדד את הדברים, לדייק אותם.

שאול אברמוביץ: יש נוסח שאנחנו בינינו - - -

יעקב ליצמן: אנחנו ביקשנו הפסקה כרגע 10 דקות ולכן אם יש איזה דברים אחרים שאנחנו יכולים - - -.

יעקב ליצמן: הטעות של משרד הבריאות שאפילו לא פניתם לחברי כנסת.

יעקב ליצמן: אנחנו המחוקקים, לא אף אחד.

יעקב ליצמן: דבר ראשון תפנו אלינו כשהצבענו עליה ואתם רוצים לשנות או להסביר, בואו נגיד לא לשנות, להסביר.

יעקב ליצמן: אני בהסברה לא טוב, אז אכן אנחנו נעשה הפסקה ברשות יושבת הראש שתסכים ל-10 דקות ונלבן את הדברים.

עידית סילמן: אוקיי, אז אנחנו ניקח 10 דקות הפסקה, תודה.

עידית סילמן: חברי הכנסת בואו רגע נתכנס בחדר ליד.

עידית סילמן: אפשר להתיישב ונתקדם?

עידית סילמן: בואו, חברים, חברי הכנסת אשריכם.

עידית סילמן: היועצת המשפטית אנחנו מקריאים ומתקדמים.

עידית סילמן: אנחנו הקראנו את הכל כבר ביום חמישי, באמת.

עידית סילמן: היועצת המשפטית את רוצה בבקשה לחדד לנו?

אילת וולברג: כן.

אילת וולברג: אני אשמח אם אפשר לפני שנגיע לסעיף 14, יש כל מיני תיקונים ודברים שאני מבינה שאין לגביהם אי הסכמה וכן חשוב להגיד אותם לפני שמצביעים.

אילת וולברג: אז אני אשמח לעבור לפי הסדר ונגיע כמובן גם לסעיף הוראת השעה.

אילת וולברג: בסעיף 1 בהגדרה "ארגון עזר למתן טיפול רפואי ראשוני" - - -

משה גפני: לא, לא הבנתי, את מתחילה לקרוא את הכל מחדש?

אילת וולברג: לא הכל, אני מעירה כמה נקודות מאוד ספציפיות שתוקנו בנוסח.

אילת וולברג: אם אתם מעדיפים להתחיל מהוראת השעה, אין לי בעיה.

עידית סילמן: לא, זה בסדר.

עידית סילמן: אז כמה נקודות, בואו נסיים אותן.

אילת וולברג: אוקיי.

אילת וולברג: בהגדרה "ארגון עזר למתן טיפול רפואי ראשוני" מוצע להוסיף את המילים "עזרה ראשונה" ככה שיהיה "עזרה ראשונה וטיפול רפואי ראשוני מיידי".

אילת וולברג: זה לקוח מסעיף 2 והעלנו את זה בהגדרה.

עידית סילמן: מקובל, אוקיי.

אילת וולברג: בהגדרה "ממונה על המוקד", הנוסח החדש הוא "מי שמונה לפי סעיף 3.

אילת וולברג: וההוראה לגבי הסכמה של עובד משרד הבריאות ש"הממונה מסמיך לכך מטעמו" עברה לסעיף 3(ד).

אילת וולברג: לגבי סעיף 2(ד) דובר פה קודם, כרגע אני משאירה את הנוסח כמו שהוא.

אילת וולברג: כלומר סעיף 2(ד) הוא מחוק והוא יידון לקראת הקריאה השנייה והשלישית.

עידית סילמן: כן.

שאול אברמוביץ: 2(ב) עם "לרבות עזרה ראשונה" וכולי?

עידית סילמן: כן, כן, תיקנו.

אילת וולברג: מה הערת?

שאול אברמוביץ: בסעיף של טיפול רפואי ראשוני, בהגדרות הוספתם "עזרה ראשונה" ורשום "עזרה ראשונה למעט פינוי רפואי".

שאול אברמוביץ: בעצם נוצרת איזושהי הפנייה מעגלית עם סעיף 2(א).

שאול אברמוביץ: צריך להוריד בסעיף הגדרות מטיפול ראשוני את המילה "עזרה ראשונה" ואז זה מסתדר.

אילת וולברג: נכון, נכון, בסדר גמור, מקובל.

עידית סילמן: שאולי, יפה.

אילת וולברג: אז בסעיף 2(א) מחקתי את המילים "מענה עזרה ראשונה".

שאול אברמוביץ: ואז ב-(ב) זה צריך להיות "עזרה ראשונה לרבות טיפול רפואי ראשוני".

שאול אברמוביץ: '2(א) מוקד החירום הטלפוני של מד"א ישמש כמוקד חירום רפואי לאומי למענה לפניות טלפוניות למתן עזרה ראשונה לרבות טיפול רפואי ראשוני'.

אילת וולברג: למה?

אילת וולברג: לא צריך לחזור על "עזרה ראשונה" כי היא כבר בהגדרה.

שאול אברמוביץ: להיפך, בגלל שהורדת את ה"עזרה ראשונה" מסעיף ההגדרות וזה נכון להוריד אותו, פה צריך להבהיר שהמוקד של מד"א - - -

עידית סילמן: היא לא הורידה.

אילת וולברג: לא הורדתי.

אילת וולברג: מה שאני אומרת, מחקתי אותה מסעיף 2(א) והוספתי אותה להגדרת "טיפול רפואי ראשוני".

שאול אברמוביץ: אבל טיפול רפואי ראשוני הוא לא בהכרח עזרה ראשונה.

שאול אברמוביץ: במוקד של מד"א על פי חוק מד"א - - -

אילת וולברג: אוקיי, אם אתם מתנגדים לשינוי הזה אז אפשר להחזיר את הנוסח למה שהוא היה.

שאול אברמוביץ: אני אומר, בדיוק.

אילת וולברג: אוקיי, אז נחזיר כך שבסעיף ההגדרות "טיפול רפואי ראשוני" הוא "טיפול רפואי ראשוני מיידי בזירת האירוע עקב צורך רפואי פתאומי" וכולי.

אילת וולברג: ובסעיף 2(א) "מוקד החירום הטלפוני של מד"א ישמש כמוקד חירום רפואי לאומי למתן מענה לפניות טלפוניות למתן מענה עזרה ראשונה וטיפול רפואי ראשוני".

עידית סילמן: סבבה?

עידית סילמן: יש לכם את זה עזרה ראשונה, ראשוני רפואי, בכל הכיוונים, מכל הצדדים ריפדנו.

אילת וולברג: בסדר.

אילת וולברג: עכשיו לגבי הממונה על המוקד.

אילת וולברג: משרד הבריאות ביקשו שהממונה על המוקד יהיה ממונה על תחום המוקד.

אילת וולברג: האם זה משהו שהוא מקובל?

עידית סילמן: ממונה על תחום המוקד, זה אומר שהם הוסיפו לעצמם עוד כמה סמכויות בדרך, סבבה.

אילת וולברג: אז בכל מקום שבו כתוב "ממונה על המוקד" אנחנו נוסיף את המילה "תחום" כך שיהיה "ממונה על תחום המוקד".

שאול אברמוביץ: אולי עדיף 'ממונה על תחום הפעלת הכוננים'?

עידית סילמן: תשמע, אי אפשר ללכת עם ולהרגיש בלי.

שאול אברמוביץ: לא, להיפך.

עידית סילמן: בסוף יש לנו מוקד, יש תחום מוקד, הם לא רוצים שזה יהיה הממונה על המוקד, הם רוצים שזה יהיה הממונה על המוקד, הם רוצים שהוא יהיה תחום מוקד.

עידית סילמן: סבבה, בתחום יש הרבה אחריות, נרחיב אחר כך.

עידית סילמן: זה לשיקולם, לדעתי הם מייצרים לעצמם עוד בלאגן, אבל מה שבא להם.

אילת וולברג: בסעיף 3(ג)(ד) משרד הבריאות מתנגדים.

אילת וולברג: כתוב שהממונה על המוקד רשאי לעקוב באופן שוטף אחר נתוני המוקד ואחר פעילות המערכת הטכנולוגית.

אילת וולברג: הם מתנגדים למילים "באופן שוטף".

עידית סילמן: אז באיזה אופן אתם רוצים?

עידית סילמן: שני וחמישי?

ינון אזולאי: לא, הם רוצים להוריד את המילה "רשאי", שהם יהיו חייבים בלי "רשאי".

עידית סילמן: אפשר שני וחמישי, אפשר ראשון ורביעי ואפשר פעם ב-, מה זה משנה?

עידית סילמן: אתם רשאים - - -

מיטל לוי גבאי: עוד פעם, זה הנושא הזה שאנחנו אין לנו - - -

עידית סילמן: בסדר, אז נדון בו לקראת שנייה, שלישית כשנראה מה המערכת.

עידית סילמן: אנחנו נראה את המערכת, הוועדה תעשה סיורים כדי לבדוק את המערכת ואז אנחנו נראה.

עידית סילמן: הלאה בואו נתקדם.

ינון אזולאי: רגע את רוצה להגיד שצפייה כל הזמן - - -

עידית סילמן: זה שתהיה להם אפשרות, כן.

ינון אזולאי: חדר צפייה במשרד הבריאות לצורך העניין?

עידית סילמן: שתהיה להם אפשרות להיכנס למערכת בצורה כזו או אחרת ולצפות ב-אונליין כשהם רוצים.

שחר כהן: יושבת ראש הוועדה, כאן זה שוב עניין עקרוני, אני אסביר למה.

שחר כהן: נשמע פעוט, אבל לא.

שחר כהן: עצם הכלי לצפות במוקד, זה כלי שהוא תפעולי, שהוא הופך את משרד הבריאות למנהל מקביל.

שחר כהן: זה כלי ניהולי.

שחר כהן: אנחנו רגולטורים מאסדרים, ועל כן אנחנו נדרוש וניקח בשמחה כל אחריות שמטילה עלינו כלים - - -

עידית סילמן: תגידי, את לא רשאית להגיע לקופת חולים ולבדוק מה קורה איתם?

קטיה קיל: נכון, אבל זה לא חמ"ל, פה זה חמ"ל.

עידית סילמן: לא ביקשתי ממך חמ"ל.

עידית סילמן: ביקשתי שאת תהיי רשאית.

עידית סילמן: כשעידית סילמן מתוך הוועדה אומרת לך "קטיה תקשיבי, קיבלתי default א', ב', ג'" - את אומרת לי "סילמן, אני אלך, אני אצפה ואני אגיד לך אם הם כך וכך.

עידית סילמן: תקשיבי, את ממונה - - -

קטיה קיל: יושבת הראש, במקרים אי אלו שאת מתארת - - -

עידית סילמן: אתם תהיו ממונים על תחום אז אתם צריכים לדעת שיש לכם את הגישה לשם.

שחר כהן: אבל הגישה היא להיכנס ולצפות, אין בעיה.

עידית סילמן: בסדר, בסדר.

שחר כהן: את זה אנחנו יכולים לעשות, אבל בעצם מה שאת מבקשת זה שאנחנו נתפעל - - -

עידית סילמן: לא רוצה שתתפעלי, דיברנו שהתפעול זה שלהם.

קטיה קיל: לא, לא, זה חמ"ל.

עידית סילמן: לא, זה לא חמ"ל.

עידית סילמן: תקשיבי רגע, שנייה, הכל בסדר.

עידית סילמן: יש לנו חילוקי דעות לגבי זה, הכל טוב, אנחנו משאירים את זה לקריאה שנייה, שלישית, תרשמי כוכבית.

עידית סילמן: אנחנו נלך, נראה את המוקדים, נראה את המערכות.

עידית סילמן: הרי לא סיירנו בהם, הבטחנו לוועדה סיור במערכות והמוקדים כדי להכיר אותם.

עידית סילמן: אנחנו לא נשית עליכם רגולציה מיותרת שלא צריך, ולא נגיד לכם לבוא להיות מפקחים על משהו שאתם רגולטורים שלו.

עידית סילמן: לא נכניס אתכם לזירות - - -

שחר כהן: אולי אפשר כהצעה לחשוב שבמקרה שיהיה בו ליקוי או יתברר איזשהו מקרה שדורש בירור, אזי נכנס ונצפה, אבל באופן שוטף.

עידית סילמן: שחר, אנחנו לקראת שנייה, שלישית, נחדד את הסעיף הזה, לא נעביר את החקיקה עד שהוא לא יחודד לשביעות רצון כל הצדדים.

עידית סילמן: בסדר?

שחר כהן: אבל כרגע הוא בעייתי.

שחר כהן: הייתי מציעה להסיר אותו ולהחזיר מחדש - - -

עידית סילמן: אני לא יכולה להסיר משהו שהוא אחריות שלכם.

עידית סילמן: אני בחיים לא שמעתי על משרד שממאן לקחת אחריות על נושאים שהם תחת - - -

סיגל טאוב: לא סליחה, אני רוצה לומר משהו.

סיגל טאוב: משרד הבריאות הוא גוף אחראי, מפקח.

סיגל טאוב: אנחנו לא בורחים מאחריות, לא בורחים מאכיפה, לא בורחים מסמכות.

סיגל טאוב: אבל צפייה של 24/7 זה אומר שאנחנו מתפעלים את זה.

עידית סילמן: לא, זה לא כלי ניהולי, זה כלי פיקוח.

סיגל טאוב: אנחנו רוצים להיות מתי שאנחנו רוצים, מתי שיש מקרה, מתי שאנחנו חושבים שיש מקרה, שיהיה לנו - - -

עידית סילמן: ד"ר את רשאית גם היום ואתם לא עושים את זה.

עידית סילמן: מה לעשות?

סיגל טאוב: אנחנו לא הולכים אחורה - - -

עידית סילמן: אנחנו הולכים קדימה, לכן אני מעגנת זאת בחקיקה ואני לא מקבלת כרגע את העמדה שלכם, אלא אם כן אתם תביאו ניסוח טוב לאור עצם העובדה שאתם תהיו שותפים איתנו לסיור במוקד.

עידית סילמן: אני לוקחת אותכם לכל מקום איתי ביחד כמחזיק מפתחות, אתם לא תלכו לשום מקום.

עידית סילמן: אתם איתנו בכל החקיקה הזאת מההתחלה ועד הסוף, אתם תראו בעיניים ותגידו לחברי הכנסת כולם מה אתם מסוגלים, מה אתם רוצים ומה אתם תעשו.

עידית סילמן: זאת ועדה, זאת לא סילמן, זאת ועדה ויש פה אנשים שאני מכבדת.

טטיאנה (טניה) מזרסקי: גברתי יושבת הראש, אבל לעקוב באופן שוטף זה באמת כאילו להיות 24/7 על המסך, על הנתונים.

טטיאנה (טניה) מזרסקי: יש לדון, יש - - -

עידית סילמן: אז בואו נוריד את המילים "באופן שוטף"?

טטיאנה (טניה) מזרסקי: אבל "באופן שוטף" זה מחייב.

עידית סילמן: אפשר להוריד את המילים "באופן שוטף" מבחינתי.

עידית סילמן: אפשר להוריד לקריאה ראשונה - - -

קטיה קיל: למה לא לרשום 'לפקח', 'לבקר'?

קטיה קיל: לא לעקוב, אי אפשר לעקוב.

עידית סילמן: רגע שנייה, לעקוב לא באופן שוטף, אפשר להוריד את המילה "באופן שוטף" לעקוב.

עידית סילמן: כי תקשיבי - -

קטיה קיל: אבל למה לא לפקח?

עידית סילמן: אני אגיד לך, כששואלים אותך 'את המפקחת, מה את עושה?', 'אני עוקבת שהמשימה', יש מטרה, יש יעדים, יש חזון, מפרטים אותו לפרוטרוט.

מיטל לוי גבאי: תקשיבו, זה לא רק עניין של מילים, זה בעצם הוויכוח המהותי כי זה חוזר בכמה סעיפים.

עידית סילמן: לא, אני הורדתי לך את "באופן שוטף", את לא רצית באופן שוטף, את לא רצית 24/7.

מיטל לוי גבאי: לא, אבל אני רוצה רגע להגיד מה מפריע לנו, לנסח אפשר לדייק את זה.

מיטל לוי גבאי: זה חוזר בכמה סעיפים, זה עצם עוד פעם הדיוק שלנו שאנחנו לא צריכים דשבורד כפול ולעקוב אחרי האירוע בדשבורד שיהיה אצלנו.

עידית סילמן: תראי, יושבת ראש ועדת הבריאות מבקשת, מכיוון שזה לא פוקח עד היום ואני מבקשת מכם לפקח יותר ממה שאתם עושים היום.

עידית סילמן: הרי אם הייתם מיישמים את חוזר מנכ"ל הלכה למעשה, לא היינו יושבים פה היום אף אחד מאתנו.

עידית סילמן: הוא היה מיושם, השר לשעבר חבר הכנסת ליצמן הוציא חוזר מנכ"ל, חוזר מנכ"ל שקראתי אותו, מלכתחילה התחלנו איתו בדיוני בוועדות.

עידית סילמן: אם הייתם מיישמים את מה השר לשעבר אמר, לא היינו יושבים פה היום.

עידית סילמן: לכן לפקח אחר הנתונים זה ניסוח לא רע, ולכן בעייני זאת דרישה לגיטימית שוועדת הבריאות מבקשת מכם.

עידית סילמן: ולא אמרתי לכם באופן שוטף, יש לכם לעקוב, הרי איך עושים פיקוח?

עידית סילמן: על ידי מעקב.

עידית סילמן: זה לא יורד משמיים אז אין מה לעשות.

משה גפני: אף אחד לא חושב שהסעיף הזה בא להגיד - - -

עידית סילמן: אם תגידו לנו אחרת - - -

משה גפני: שזה בא במקום מד"א או במקום איחוד הצלה, מדובר על פיקוח - - -

מיטל לוי גבאי: אין בעיה, תכתבו את זה.

עידית סילמן: זהו נו, אז תקשיבו רגע.

עידית סילמן: זה מה שכתוב, הורדתי לכם את "באופן שוטף" ואם תהיה עוד בעיה ניסוחית לקראת שנייה, שלישית, נטפל.

עידית סילמן: היועצת המשפטית אנא המשיכי.

עידית סילמן: התקדמנו, התקדמנו חברים.

שאול אברמוביץ: רגע, רגע, לגבי סעיף אחד לפניו.

שאול אברמוביץ: הורדתם באמת את ההוראות להעביר אדם מתפקידו, אבל צריך לתקן את הרישה של הסעיף, לרשום "לתת הוראות למד"א ולארגוני עזר" לא "למנהל המוקד ולבעלי התפקידים.

שאול אברמוביץ: ההוראות ניתנות למד"א שמפעיל את המוקד ולגוף.

ינון אזולאי: הוא צודק, לא לאותו מנהל מוקד.

שאול אברמוביץ: לתת הוראות למד"א ולארגוני העזר.

עלי סלאלחה: בואו נשאיר את משרד הבריאות כרגולטור - - -

עידית סילמן: עלי סלאלחה תמתין רגע.

ינון אזולאי: הוא דיבר על משהו אחר, הוא דיבר על משהו שסוכם.

עידית סילמן: אוקיי התקדמנו הלאה.

עידית סילמן: היועצת המשפטית מה הסעיפים?

אילת וולברג: כרגע הנוסח שבסעיף קטן (ג)(1) נשאר כמו שהוא וזה ידון באפשר.

משה גפני: אם אפשר בבקשה לא לחזור על דיון - - -

שאול אברמוביץ: לא נמחק מה שביקשנו?

עידית סילמן: רגע שנייה, אפשר להתקדם?

ינון אזולאי: לא, יש שם איזה דיוק שיכול להיות שהוא נכון.

ינון אזולאי: שמשרד הבריאות לא יפנה אל מנהל המוקד - - -

שאול אברמוביץ: לבעלי התפקידים במוקד, יפנו למד"א ולארגוני עזר, במיוחד כשסיפה - - -

עידית סילמן: לא כתוב כאן אחרת.

שאול אברמוביץ: רשום, רשום אחרת גברתי.

שאול אברמוביץ: רשום לתת הוראות למנהל המוקד או לבעלי התפקידים בו.

שאול אברמוביץ: אני חושב שההוראות צריכות להינתן למד"א ולארגוני העזר.

עידית סילמן: תשמע, מכיוון שמנהל המוקד, אתם זוכרים שהוא צריך להיות מאושרר פה - - -

שאול אברמוביץ: תיכף אנחנו נגיע לזה גם.

עידית סילמן: אז אתם צריכים להיות בקשר עם הארגונים.

עידית סילמן: תקשיבו, אני באמת אומרת לכם אני גם נסייר, הוועדה תסייר במוקדים.

עידית סילמן: היא תראה איך הם עובדים לפני קריאה שנייה, שלישית.

עידית סילמן: אנחנו נעשה את הכל בתיאום כמו שאתם יושבים כאן סביב שולחן עגול, שאגב הוא מאוד נחמד, באמת חבל שלא הבאנו איזה - - -

ינון אזולאי: לא, אבל גברתי יושבת הראש אני מבין את מה שהוא אומר.

ינון אזולאי: משרד הבריאות לא יכול לבוא לצורך העניין - - -

עידית סילמן: למנהל.

שאול אברמוביץ: לבעלי התפקידים במוקד גברתי.

עידית סילמן: לארגון, אין בעיה, לממונים בארגונים.

אילת וולברג: איוו אז אני מציעה, לפי מה שאתם אומרים, להסיר את המילים "למנהל המוקד ולבעלי התפקידים בו".

שאול אברמוביץ: נכון.

אילת וולברג: כך שההוראות ניתנות למד"א ולארגוני העזר עצמם.

שאול אברמוביץ: נכון, נכון.

אילת וולברג: אוקיי בסדר.

עידית סילמן: מה עוד היה לנו?

ינון אזולאי: רק תרשמי שזאת בקשה של יושב ראש ועדת העובדים בהסתדרות.

עידית סילמן: עובדים שרובם מתנדבים, תזכור.

ינון אזולאי: לא, הוא חייב להביא תוצאה על זה - - -

עידית סילמן: אולי תהיה גם יושב ראש ועד המתנדבים, מה אתה אומר?

עידית סילמן: אם רובם מתנדבים בארגונים האלה בוא נבנה יושב ראש ועדת המתנדבים.

אלכס מילר: קודם כל אני לא יושב ראש, אני נציג ההסתדרות, זה דבר ראשון.

אלכס מילר: דבר שני, זה חשוב מאוד שעובדי מד"א ומנהלים של עובדי מד"א עושים את עבודתם גם כמתנדבים וגם כשכירים, זה חשוב מאוד ואני מברך על כך שיש פה הליך שהוא גם הליך שמקובל עליהם.

אלכס מילר: אבל בסופו של דבר צריך שיהיו דברים שהם בהסכמה וזה מה שאנחנו גם רואים שקורה כאן.

עידית סילמן: רואה אנחנו בסדר, אה.

עידית סילמן: זה לא יאמן שההסתדרות אומרת שאנחנו בסדר.

עידית סילמן: עוד שנייה אני מכניסה את אביר קארה לפה.

אלכס מילר: אני חושב שלאביר קארה היה מספיק גם בוועדת העבודה והרווחה.

עידית סילמן: היית שם עכשיו?

אלכס מילר: כן, היינו גם שם.

עידית סילמן: טוב, תיכף אני אצפה.

עידית סילמן: מפסידה אקשן תוך כדי.

עידית סילמן: יאללה.

אילת וולברג: ההערה בסעיף 3(ג)(3) בעמוד 4 למעלה, בטעות כתבנו "בדיקה מקצועית של גורם מטעם משרד הבריאות ומי מטעמו" וזה צריך להיות "בדיקה מקצועית של משרד הבריאות או מי מטעמו".

אילת וולברג: פשוט הערה קטנה בנוסח.

אילת וולברג: בסעיף קטן (ג) בהמשך העמוד, יש פה הצעה של משרד המשפטים להוסיף איזשהו נוסח לגבי ידיעה או מסמך.

אילת וולברג: שי, אתה רוצה להציג?

משה גפני: לא מתחילים עכשיו דיון, תגידי מה הם מציעים וזהו.

שי סומך: זה הנוסח המקובל כשמבקשים ידיעות, זה הכל.

אילת וולברג: זה נוסח מקובל לגבי מתן ידיעות, מוצע להוסיף בסיפה, אני אקריא את (ג): "לשם ביצוע מילוי תפקידיו לפי חוק זה מוסמך הממונה לדרוש ממד"א או מארגון עזר למתן טיפול רפואי ראשוני, מכונן או מאדם אחר הנוגע בדבר".

אילת וולברג: ועכשיו אני מקריאה את מה שמוצע להוסיף לנוסח: "ידיעה או מסמך שיש בהם כדי להבטיח את ביצוען של ההוראות לפי חוק זה ולהקל את ביצוען בפסקה זו, "מסמך" – לרבות פלט, כהגדרתו בחוק המחשבים, התשנ"ה 1995.

אילת וולברג: "- האם מקובל על חברי הכנסת, התוספת?

קריאה: אני לא רואה מה - - -

אילת וולברג: זה נוסח מקובל לגבי ידיעה או מסמך.

משה גפני: הלאה, הלאה, בסדר נו מה.

עידית סילמן: זה לגבי ידיעה של בן אדם - - -

אילת וולברג: כן אני מנסה ממש ללכת זריז עם כל הדברים שמקובלים.

משה גפני: כמה דברים יש עוד?

אילת וולברג: לא הרבה.

עידית סילמן: אוקיי קדימה.

יעקב ליצמן: אפשר להצביע בינתיים?

עידית סילמן: רגע תיכף, השר תמתין רגע.

ינון אזולאי: השר אומר 'נעשה ונשמע'.

עידית סילמן: משהו, משהו.

עידית סילמן: אני מקווה שזה מצולם הדיון הזה, השר.

שאול אברמוביץ: אנחנו יכולים לבוא שוב - - -

ינון אזולאי: אני לא בטוח שהם יתאפקו עד מחר.

עידית סילמן: ליצמן חתום פה על משהו היסטורי.

משה גפני: אני רק מבקש שעד שאת מצביעה אל תתני להם לצאת למשרד.

עידית סילמן: אף אחד לא יוצא לשום מקום.

אילת וולברג: סעיף קטן (ד) הוספנו הוראה במקום שהיא תהיה בהגדרה.

אילת וולברג: "ממונה על המוקד רשאי להסמיך עובדים ממשרד הבריאות לפעול מטעמו לעניין חוק זה.

אילת וולברג: " בסעיף 4(א) הייתה מחלוקת בדיון הקודם לגבי הנושא של תנאי הכשירות הנדרשים למינוי מנהל המוקד.

אילת וולברג: אז משרד הבריאות מנגדים לסעיף 4(ב)(1), הם מתנגדים לזה שהמנהל הכללי יאשר את המינוי של מנהל המוקד.

אילת וולברג: זה משהו שהוא כרגע - - -

עידית סילמן: למה נגד?

שאול אברמוביץ: כי מד"א הוא גוף עצמאי, תאגיד סטטוטורי.

עידית סילמן: בסדר, אתם מעדכנים אותם - - -

יעקב ליצמן: סליחה, האם אדוני מתחייב שאף פעם אתה לא מתערב שם?

שאול אברמוביץ: במינוי עובדים הרב?

יעקב ליצמן: המשרד לא מפסיק להתערב במינוי עובדים.

שאול אברמוביץ: המשרד מתערב למד"א במינוי עובדים?

שאול אברמוביץ: יש הסכמים קיבוציים, יש דרכים למינוי עובדים.

יעקב ליצמן: אז אתה אומר שמשרד הבריאות לא מתערב במינוי עובדים?

שאול אברמוביץ: משרד הבריאות למד"א לא מתערב במינוי עובדים.

עידית סילמן: אנחנו כבר דנו בזה חברים, אנחנו כבר דנו בזה ולגבי להשאיר את זה ככה.

שחר כהן: משרד הבריאות לא צריך למנות את העובדים - - -

עידית סילמן: אתם לא ממנים, הם ממנים ואתם מסתכלים כרגולטור ומאשרים.

שחר כהן: אין בעיה, אנחנו מפקחים על הדברים - - -

עידית סילמן: לא, לא, הם ממנים ואתם רק מאשרים את זה.

ינון אזולאי: אני רק רוצה להבין דבר אחד, יושבת הראש, למה אנחנו צריכים שמשרד הבריאות יקבע להם מי יהיה ומי לא יהיה?

ינון אזולאי: למה?

ינון אזולאי: אני רוצה להבין.

עידית סילמן: אני אגיד לך מה, כשבן אדם אומר 'אתה מינית, אני ראיתי, זה מקובל עלי', שלא יבואו מחר ויגידו 'סליחה, אבל מי שהם מינו מראש לא היה מקובל עלי אז כל מה שהוא עשה והיה בלאגן שם, זה לא באחריות שלי'.

שאול אברמוביץ: לדעתי אפשר להודיע על מינוי, אין בעיה להודיע על מינוי.

עידית סילמן: לא, לא, זאת לא הודעה.

עידית סילמן: אתם צריכים להגיד שהודעתם ושהכל בסדר, שאין בעיה.

שחר כהן: יושבת ראש הוועדה, אני מציעה רק שנגדיר מהם תנאי הכשירות, שנבין שאנחנו לא נכנסים לקרביים של המינוי הזה.

עידית סילמן: בשנייה, שלישית, אנחנו נגדיר את כל תנאי השירות, הכל בסדר.

עידית סילמן: רשמנו לנו לשנייה, שלישית, הלאה אנחנו נתקדם.

ינון אזולאי: אם אנחנו נותנים להם מה אנחנו רוצים מהם - - -

עידית סילמן: אז אמרנו, תנאי כשירות לשנייה, שלישית, הם יגידו מה שהם רוצים וזהו.

שאול אברמוביץ: ולהסדיר את האישור של המינוי?

אלכס מילר: אבל גברתי, מינוי כזה הופך להיות פוליטי ברגע שאתם עושים מהלך כזה.

עידית סילמן: אין פוליטי, המשרד הוא לא פוליטי.

אלכס מילר: בטח שכן, ברגע שמשרד מקבל רשות - - -

עידית סילמן: לא, לא, לא, משרד הוא לא פוליטי.

אלכס מילר: אז הוא יכול מחר להגיד כן ומוחרתיים הוא יכול להגיד לא.

אלכס מילר: אני חושב שזה חזרה - - -

עידית סילמן: טוב, אם יש תנאי כשירות אז יש תנאי כשירות שהוא מינה והוא רק צריך לעמוד בעמוד והמשרד מוודא, שום מינוי פוליטי.

עידית סילמן: תאמין לי - - -

אלכס מילר: אין בעיה, אבל ברגע שמשרד הבריאות לוקח על עצמו - - -

משה גפני: אני מציע שאת הכשירות של העובדים מה שמדברים פה, יצטרכו אישור של ההסתדרות הכללית.

עידית סילמן: יפה, זה יהיה תנאי.

משה גפני: אבל זה גם בקריאה שנייה, שלישית.

אלכס מילר: גברתי אני חושב שמד"א מספיק עצמאי בשביל לא להכניס לו את התנאי הזה, זה מנוגד לחוק המד"א גברתי.

עידית סילמן: אלכס תודה, הלאה, בואו נתקדם.

משה טייטלבוים: סליחה גברתי רק הערה.

משה טייטלבוים: ב-3(ד) כתוב "הממונה על המוקד רשאי להסמיך עובדים ממשרד הבריאות לפעול מטעמו לעניין חוק זה".

משה טייטלבוים: נראה לי שיש שם טעות בניסוח.

אילת וולברג: מה הטעות?

משה טייטלבוים: הממונה על המוקד זה הממונה מטעם המשרד.

משה טייטלבוים: הממונה מטעם המשרד רשאי להסמיך עובדים ממשרד הבריאות לפעול, בדיוק.

עידית סילמן: אוקיי.

אילת וולברג: אבל הממונה על המוקד הוא מטעם המשרד כבר - - -

משה טייטלבוים: לא, זה נשמע כאילו מישהו מטעם מד"א רשאי להסמיך עובדים ממשרד הבריאות, ככה זה נשמע.

עידית סילמן: תראו, אני אגיד לכם מה, בכללי בכל הסעיפים האלה מד"א באמת יש לכם דרישה לעצמאות ואני מכבדת אותה, אני מקבלת אותה ואני חושבת שהיא גם נדרשת, כמו גם לעצמאות של ארגונים אחרים.

עידית סילמן: אבל אתם מבקשים לקבל מנדט של משאב לאומי ולכן כלאומי הכנסת מבקשת לעשות על זה פיקוח, על האופן שבו אתם מנהלים את המשאב הלאומי שהופקד בידיים שלכם.

עידית סילמן: אז זהו, לא מעבר לזה - - -

שאול אברמוביץ: אין לנו בעיה עם הפיקוח גברתי, עדיין העיקרון של העצמאות ומד"א הוא משאב לאומי משנת 1950 במסגרת החוק, זה לא משהו חדש.

עידית סילמן: נכון, נכון.

אילת וולברג: אני ממשיכה לסעיף קטן (ד) - - -

שאול אברמוביץ: רגע בסעיף (ב) אנחנו מבקשים להוסיף את סעיף 9 'למלא כל תפקיד אחר שיורה לו מנכ"ל מד"א או מי מטעמו' - - -

עידית סילמן: רגע, לא הגענו לשם, תמתין רגע.

אילת וולברג: אוקיי, סעיף קטן (ד) גם כן לגבי הצפייה בפעולת המערכת - - -

שאול אברמוביץ: אנחנו ב-(ב), אנחנו מבקשים רגע להעיר לסעיף (ב), להוסיף את סעיף 9.

אילת וולברג: להוסיף?

שאול אברמוביץ: "למלא כל תפקיד אחר שהורה לו מנכ"ל מד"א".

שאול אברמוביץ: זאת צריכה להיות רשימה סגורה.

משה גפני: אני מתנגד, מתנגד.

משה גפני: לא, עם כל הכבוד מה אתם תתחילו עכשיו לעשות פה חוקים משונים?

עידית סילמן: כן, אל תוסיפו לנו דברים.

עידית סילמן: אם אתם רוצים להוסיף זה אחר כך.

עידית סילמן: אחר כך אנחנו נפתח את זה אם תרצו, שאולי אם צריך אחר כך, אנחנו עד שאנחנו לא יורדים למוקדים, לא.

משה גפני: אני רק מבקש שכשנצא לרחוב שלא יגידו שאנחנו מטומטמים, באמת, עם כל הכבוד.

עידית סילמן: טוב, אל תעשו את זה לגפני.

משה גפני: יש מלא סעיפים שיש להם את כל הסמכויות.

עידית סילמן: אני צריכה את הרב לכל השבוע פה לחקיקה, באמת תתחשבו.

עידית סילמן: קדימה.

אילת וולברג: בסעיף קטן (ד) גם כן הייתה התנגדות של משרד הבריאות לגבי הגישה לצפייה בכל עת בפעילות המוקד, בנתוני המוקד ובפעולת המערכת הטכנולוגית.

אילת וולברג: אני מבינה שאנחנו משאירים כרגע את הנוסח כמו שהוא - - -

עידית סילמן: וכמובן בהתאמה אנחנו נשנה.

מיטל לוי גבאי: למה לא לעשות 'לרבות אפשרות לצפייה בנתוני המוקד'?

אילת וולברג: כי המשמעות של 'לרבות' זה שהוא יכול לצפות רק כשהוא נכנס למוקד.

מיטל לוי גבאי: לא, אין בעיה עם הריבוי הזה.

מיטל לוי גבאי: במסגרת הבקרה גם אנחנו נצפה וזה יאפשר לנו גם לצפות, אבל כרגע זה מנוסח שתהיה לו גישה לצפייה בכל עת ועוד פעם, זה חוזר למה אתם רוצים בסוף.

עידית סילמן: תקשיבו רגע נשמות, באמת, זה ניסוח נורא פשוט שאומר שאתם יכולים.

מיטל לוי גבאי: לא, אבל אין 'יכולים'.

מיטל לוי גבאי: תבינו, אין 'יכולים', אם אתם שמים לנו מסך - - -

עידית סילמן: בטח שכן, זה ניסוח משפטי, יש פה יועצות משפטיות.

עידית סילמן: לא, לא, את לא מנהלת מוקד - - -

מיטל לוי גבאי: יגידו גם היועצות המשפטיות.

עידית סילמן: היועצות המשפטיות ניסחו את זה וישבו על זה.

קטיה קיל: אנחנו מתפעלים את המוקד, אנחנו לא מתפעלים - - -

עידית סילמן: את לא מתפעלת, די עם זה קטיה.

עידית סילמן: את לא מתפעלת, את לא מנהלת, אין לך גישה לתוך המערכת ברמת להזיז את האמבולנסים על כלי השחמט שם, את לא יכולה לעשות את זה כרגע.

שחר כהן: יושבת ראש הוועדה אבל פה זה מודגש שניתנת הרשאה לצפות, היא מטילה אחריות ומטילה אחריות בדיעבד לשאת במקרים שבהם יתברר ליקוי כלשהו.

שחר כהן: יבואו בטענות למשרד הבריאות 'למה באותה עת לא הדלקתם את הטלוויזיה?' והאם שר הבט"פ צופה בטלוויזיות במוקד של משטרת ישראל?

שחר כהן: איפה נשמע דבר כזה.

עידית סילמן: אבל הוא אחראי על המשטרה.

עידית סילמן: הוא אחראי ישיר על המשטרה.

עידית סילמן: את רוצה להיות אחראית ישירה עליהם?

עידית סילמן: את לא רוצה.

עידית סילמן: משרד הבט"פ הוא בתוך הקרביים של המשטרה.

עידית סילמן: אם את רוצה להיות, זה משהו אחר.

עידית סילמן: דווקא זאת דוגמה לא טובה שחר, תביאי משהו אחר.

שחר כהן: אנחנו רוצים אחריות - - -

משה גפני: איזו מין דוגמה את מביאה?

משה גפני: משר הבט"פ?

משה גפני: באמת?

עידית סילמן: והאמת היא שבוועדת הבט"פ לא רואים שהכל עובד כמו שצריך, או שכן, אני לא יודעת, חס וחלילה שלא יצא שאני אמרתי למישהו שלא.

שחר כהן: הציעה כאן היועצת המשפטית 'לרבות', זה יכול לדייק ולכנס אותנו לפרקטיקה של הבנה ויישוב העניין.

אילת וולברג: אני אסביר רק את המשמעות של 'לרבות': אם מוסיפים פה את המילה 'לרבות' הכוונה שהצפייה היא רק כשהוא נכנס, כשהוא הולך למתקנים של המוקד, נכנס למתקני המוקד - אז תהיה לו צפייה ישירה.

אילת וולברג: זה לא אומר שיש לו צפייה ישירה כל הזמן.

עידית סילמן: אבל שחר, אתם יכולים להירשם לתוך המערכת הזאת ולדעת שכשאתם רוצים לצפות בה - - -

שחר כהן: אבל מה זה 'כשאנחנו רוצים'?

עידית סילמן: השר צודק, בואו נתקדם ואין בעיה.

עידית סילמן: קטיה, אבל אנחנו נלך לשם, אנחנו לא מאשרים את החוק ככה עדיין.

עידית סילמן: אנחנו נלך למוקדים, אנחנו נראה את זה - - -

קטיה קיל: ככה אנחנו - - - קריאה ראשונה - - -

עידית סילמן: מה לעשות?

עידית סילמן: זה החוקים של הכנסת.

עידית סילמן: יש קריאה ראשונה, יש אחר כך עוד ישיבות לקראת שנייה, שלישית.

עידית סילמן: מה לעשות?

עידית סילמן: זה לא אני קבעתי.

עידית סילמן: אני מבחינתי הייתי עושה חמש קריאות.

קטיה קיל: אבל אנחנו מדברים פה על סעיף קטן שיש לו המון משמעות.

קטיה קיל: אנחנו לא באים לנהל את המוקד - - -

עידית סילמן: אני לא אמרתי שאת מנהלת.

משה גפני: יש איזו מגמה אצלכם שלא להגיע להצבעה?

משה גפני: לא, בגלל שאם כן אז אתם מצליחים.

שחר כהן: ממש לא, ממש לא.

טטיאנה (טניה) מזרסקי: עידית, מה הבעיה להוסיף 'לרבות'?

עידית סילמן: כי היועצת המשפטית זה לא מצא חן בעיניה הניסוח הזה.

עידית סילמן: היא טוענת ש'לרבות' זה רק כשהם יחליטו שהם יורדים למוקד עצמו ובודקים.

אילת וולברג: מבחינתי זה לא משנה, זאת החלטה של חברי הכנסת כיצד הם רוצים.

עידית סילמן: אנחנו רוצים לשמש ככלי שהוא כלי שיכול לפקח.

קטיה קיל: אז אם אנחנו צופים 24/7 אז אנחנו מנהלים את המוקד.

עידית סילמן: אני לא רוצה שתנהלי קטיה.

מיטל לוי גבאי: אז למה לתת?

מיטל לוי גבאי: לא נותנים סתם סמכויות.

מיטל לוי גבאי: תבינו, לא נותנים סתם.

טטיאנה (טניה) מזרסקי: אם היא תראה את זה מהמשרד שלה היא תבין הרבה פחות.

עידית סילמן: אז מה את רוצה לעשות בסמכות?

שחר כהן: מה יעזור לי שאני אצפה כל הזמן?

שחר כהן: מה, אני אחליף אותם?

עידית סילמן: אל תצפי כל הזמן, כשתרצי תוכלי לצפות.

שחר כהן: וגם כשנרצה, מה התוחלת של זה?

עידית סילמן: האמת שאני חושבת שזאת שאלה קצת מיותרת.

שחר כהן: לא, כי זה לא פיקוח - - -

עידית סילמן: כי אם את באה ב-8 מיליון קריאות של הצלת חיים ושואלת אותי מה יעזור עצם העובדה שאני אוכל לצפות?

שחר כהן: נכון, כי אני לא גורם מתפעל.

עידית סילמן: אני לא אמרתי שאת גורם מתפעל, אבל את גורם שיוכל להעיר ולהגיד מבחינת הפיקוח - - -

שחר כהן: אז זה ממש להפוך אותנו למנהלי מוקד מקבילים.

עידית סילמן: לא, את לא מנהלת מוקד, זה כשנצטרך אותך את תוכלי לצפות.

ינון אזולאי: גברתי יושבת הראש, אפשר דוגמה פשוטה שתפשט את העניין?

עידית סילמן: בבקשה.

ינון אזולאי: כשאני פונה אל קטיה ואומר 'קטיה, מערכת הכוננים קרסה, אף הודעה לא מגיעה' - - -

עידית סילמן: את יכולה להסתכל ולהגיד.

ינון אזולאי: היא לא צריכה לפנות באימייל או בוואטסאפ, היא פותחת מסך ורואה אם עובד או לא עובד.

קטיה קיל: אבל זה אומר שאני צריכה כל היום לשבת מול המסך.

עידית סילמן: לא, את לא צריכה כל יום אבל יהיה לך ממונה, אבל אמרנו שיש בן אדם שהוא ממונה שהוא יוודא.

קטיה קיל: אנחנו חייבים לעשות פה הפרדה.

עידית סילמן: קטיה תשמעי, אנחנו עושים הפרדה, אבל יש לך היום ארגוני חירום והצלה בישראל ואנחנו רוצים לעשות סדר ולהביא את כל - - -

קטיה קיל: בשביל זה אנחנו - - -

עידית סילמן: קטיה רגע, תראו, אנחנו לפעמים מתווכחים על דברים ואנחנו שוכחים את העיקר.

עידית סילמן: 8 מיליון קריאות של הצלת חיים בשנה.

עידית סילמן: 1% זה 80 אלף איש, תצילי 1%.

עידית סילמן: אפילו 0.01%, הצלת 18 אנשים, כמה שלא תרצי.

קטיה קיל: אז את אומרת שאני מסתכלת בזמן אמת בעצם - - -

עידית סילמן: לא, אני אומרת שכשמתקשרים אלייך, מתקשר אלייך נציג - - -

שחר כהן: אבל למה אלינו?

שחר כהן: למה לא למוקד מד"א?

שחר כהן: הוא מפעיל את זה עכשיו.

עידית סילמן: רגע תקשיבי, יש ביניהם הסכם עכשיו של חצי שנה גם ויש מנהל מול מנהל.

עידית סילמן: מתקשר אלי, אומר 'תקשיבי, ניסיתי אותם.

עידית סילמן: באתי, ביקשתי, עשיתי, הלכתי, לא עובד.

עידית סילמן: הינה יש לי תכתובת של שבוע, קטיה תעשי טובה, את על המערכת, רק תבדקי שאלי מחובר במערכת'.

עידית סילמן: לך יש את האפשרות לבדוק.

קטיה קיל: אבל אני פה לפקח ולוודא שכשאלי פונה למד"א, מד"א עונים לו.

קטיה קיל: אני פה לפקח על זה.

עידית סילמן: אני לא יודעת אם זה מה שאת תעשי.

עידית סילמן: לא על כל פנייה של אלי למד"א את תהיי בתוך הטווח.

עידית סילמן: הפוך, זה, זה לנהל את המוקד, את זה את לא רוצה לעשות.

מיטל לוי גבאי: לא, אבל אם היא תקבל פניות מקבילות שקשורות לתפעול וניהול, אז זה אומר שיש שני מנהלים.

מיטל לוי גבאי: גם מד"א יצטרך לתפעל, גם היא תפתח - - -

עידית סילמן: לא, לא, ממש לא.

מיטל לוי גבאי: זה לא פיקוח, תבינו.

מיטל לוי גבאי: חבל, זה מסרבל.

מיטל לוי גבאי: אתם רוצים שהדברים יתנהלו כמו שצריך.

משה גפני: אבל מספיק, באמת, עם כל הכבוד.

אילת וולברג: הנוסח כרגע נשאר - - -

שחר כהן: יושבת ראש הוועדה, הוויכוח הוא מיותר, כל אחד יטען.

שחר כהן: אני רק רוצה לשאול שאלה.

שחר כהן: לקראת הקריאה השנייה והשלישית האם נצליח לגשר על פערים קונספטואליים שאנחנו לא מסכימים על יסודם?

עידית סילמן: בטח, מה זאת אומרת?

עידית סילמן: ברור.

עידית סילמן: רגע, רגע - - -

שחר כהן: כי יש פה טעויות נגררות.

יעקב ליצמן: - - אז מה ההבדל?

שחר כהן: הרב ליצמן יש לי רק שאלה, יש פה כמו מה שנקרא טעויות נגררות לאורך הנוסח - - -

עידית סילמן: שחר, את לא סומכת עלי?

שחר כהן: השאלה אם נצליח לגשר עליהם.

עידית סילמן: שחר, אני מחויבת גם להסכמות, אני לא עושה בבית הזה, לא רק בוועדה הזאת, בבית הזה, שום דבר שהוא לא מתקדם בהסכמה.

עידית סילמן: מה שלא בהסכמות, נופל.

עידית סילמן: קיזוזים - מי שצריך יקבל קיזוז, לא יעלו חוקים אם אין קיזוז, אם התחייבנו לקיזוז מלכתחילה.

עידית סילמן: אמרתי את זה לכתבים ששאלו, אומרת את זה עכשיו.

עידית סילמן: הבית הזה יעמוד בהסכמות שהוא קובע לעצמו.

יעקב ליצמן: לא צריך לקיים, רק בסוף.

עידית סילמן: בדיוק, צודק.

עידית סילמן: מקיימים וגם מולכם אנחנו בשיח פה, אנחנו בתוך ועדה, אין לנו עניין לפגוע באף ארגון שמתעסק בחמלה ובחסד ובטח לא במי שנקווה בבוא היום גם יתקצב אותו ואת כל הארגונים.

משה גפני: אפשר להמשיך?

עידית סילמן: קדימה.

נעה בן שבת: רגע, רק נבהיר אולי שזה נשאר כפי שהוא 4(ד).

משה גפני: איפה את עכשיו?

אילת וולברג: עכשיו אני בסעיף 6(א)(1), הערה קטנה, הצעה לתיקון.

אילת וולברג: כרגע כתוב בפסקה (1) "שארגון העזר אחראי לקליטה סדורה של עובדיו ומתנדביו בהתאם להוראות כל דין ובכללם הכוננים החברים בו.

אילת וולברג: מוצע לדייק, שהם הכוננים החברים בו מכיוון שהצעת החוק עוסקת בכוננים.

אילת וולברג: האם מקובל?

שאול אברמוביץ: לא, אבל זה יכול להשתמע שהכוננים רק הם עובדיו ומתנדביו.

שאול אברמוביץ: אם כבר אני מציע לכתוב 'לקליטה סדורה של הכוננים החברים בו, בהתאם להוראות כל דין לאחר בדיקה של הכשרתם' או משהו בסגנון.

שאול אברמוביץ: כדי שלא ישתמע שהכוננים הם בהכרח כל העובדים והמתנדבים בו.

אילת וולברג: אוקיי, אין בעיה לכתוב "לקליטה סדורה של הכוננים החברים בו, בהתאם להוראות כל דין לאחר בדיקת הכשרת הכוננים".

משה גפני: בסדר, זה דיון שמקיימים אותו כאשר מדברים על הדיון הראשון של החוק.

עידית סילמן: תראו, גם במשרד של המנכ"ל של מד"א, מה אתם חושבים, שהוא מנהל את המוקד הזה?

עידית סילמן: לא, אבל כשהוא רוצה, הוא יכול להיכנס לצפות, לראות שהכל בסדר.

עידית סילמן: אין פה איזה מה, יש מנהל מוקד, יש כוננים.

עידית סילמן: קדימה.

אילת וולברג: אני עוברת לעמוד 9 לסעיף 9(ו).

אילת וולברג: הייתה הערה למשרד המשפטים לגבי איזה מידע מעבירים - - -

שאול אברמוביץ: רגע, יש לי עוד 9(ה) לפני אם אפשר.

שאול אברמוביץ: רשום "ניהול זירת האירוע", חשוב להדגיש שמדובר בניהול הטיפול הרפואי הראשוני בזירת האירוע ולא ניהול זירת האירוע.

שאול אברמוביץ: ניהול זירת האירוע זאת תורה שלמה, גורמים פוקדים וכולי.

שאול אברמוביץ: פה אנחנו מדברים על ניהול הטיפול הרפואי הראשוני בזירת האירוע.

משה גפני: בסדר, נדבר על זה בשנייה והשלישית.

עידית סילמן: כן, קדימה.

שאול אברמוביץ: זה דיוק שהוא חשוב אדוני.

קריאה: למה?

משה גפני: בגלל שאי אפשר להתחיל דיון מחדש.

משה גפני: עם כל הכבוד, כבר דיברנו על זה.

משה גפני: זה נראה דיון כאילו זה הדיון הראשוני על החוק.

משה גפני: אין דבר כזה - - -

קריאה: סליחה, אבל אתם דנים בטיפול רפואי וזה - - -

משה גפני: בסדר, מאה אחוז, נדבר על זה בשנייה והשלישית.

עידית סילמן: שנייה, יש איזה השגות לגבי זה?

קריאה: זה המהות של החוק, זה המהות.

עידית סילמן: מה?

עידית סילמן: מה?

משה גפני: זה דיון ראשוני נראה, כאילו שלא דנו על זה.

שאול אברמוביץ: אבל חבר הכנסת גפני, אנחנו לא בדיוק הצלחנו להגיד כל דבר בדיון - - -

משה גפני: בסדר, עם כל הכבוד, באמת אף אחד לא הולך לשום מקום.

עידית סילמן: בסדר, בסדר, בסדר גפני, היועצת המשפטית פה סידרה את זה, הלאה.

אילת וולברג: נשאיר כרגע את סעיף קטן (ה) כפי שהוא ולקראת שנייה, שלישית, נחדד את הנוסח כי חבר הכנסת גפני מבקש.

אילת וולברג: לגבי סעיף קטן (ו) הייתה הערה למשרד המשפטים לגבי פרטי המידע שמועברים.

אילת וולברג: שי, אתה רוצה להציג מה הבעיה שם?

שי סומך: כן, צריך לדייק את הנוסח פשוט כדי להבהיר מה מועבר.

שי סומך: מה שיועבר זה שם העיר, שם הרחוב וקוד ההזנקה.

אילת וולברג: האם יש התנגדות לכך?

אילת וולברג: אנחנו מדברים בעצם על המידע שמעביר מוקד מד"א לארגון העזר כאשר מד"א מזניק כונן שלו.

אילת וולברג: האם מספיק שהוא יעביר לו את שם העיר, שם הרחוב ופרטי ההזנקה?

שי סומך: לא, לא פרטי ההזנקה, קוד ההזנקה.

משה גפני: לא, לא, אבל את העיר, הרחוב, המספר - - -

ינון אזולאי: זה בלי כל הפרטים, זה שוב, זה המידע הנכה.

שאול אברמוביץ: ראשית, המידע מועבר ביציאת הכונן ולא בהזנקת הכונן.

שאול אברמוביץ: רק כונן שיצא למקום האירוע, המידע מועבר, ולא ברגע שהוא הוזנק, כדי לחסוך העברת מידע מיותר.

עידית סילמן: בסדר, בשביל זה אנחנו נבוא לראות את המערכת ונראה מה אתם עושים ואיך.

שאול אברמוביץ: ודבר שני, אנחנו מדברים פה על - - -

משה גפני: אבל המידע צריך להיות מושלם לזה שיצא.

שאול אברמוביץ: בוודאי, בוודאי.

עידית סילמן: נו אז מה הבעיה?

עידית סילמן: אין בעיה, זה למי שיצא.

שאול אברמוביץ: אבל זה לא רשום.

שאול אברמוביץ: בכל יציאה להזנקה.

עידית סילמן: בסדר אנחנו נחדד את זה וגם נדייק את זה בשנייה, שלישית, הכל טוב.

מיטל לוי גבאי: רגע, זה ממוקד למוקד, ברור שהכונן מקבל את כל הפרטים המלאים.

עידית סילמן: בסדר, בסדר, הכונן מקבל, הכל בסדר.

עידית סילמן: הלאה.

אילת וולברג: אז כרגע אני משאירה את סעיף קטן (ו) כפי שהוא ואנחנו לקראת קריאה שנייה ושלישית נדייק את זה.

עידית סילמן: נדייק את זה לפי פרטי המידע שתחליטו, למי שיצא ולמוקד עצמו יעבור רק - - - כן, תקשיבו רגע.

קטיה קיל: לא, לא, לא, זה קוד ההזנקה - - -

קריאה: קטיה, אילת אומרת משהו אחר, שכרגע זה נשאר כפי שהוא.

עידית סילמן: כן, כן, הם הבינו את זה.

משה גפני: כשיש את המקרים החריגים ומעבירים ממוקד למוקד, צריך גם את מלוא הפרטים.

עידית סילמן: הלאה חברים.

אילת וולברג: עוד שתי הערות של משרד הבריאות.

אילת וולברג: הערה ראשונה בסעיף 12(א)(1) בעמוד 11.

מיטל לוי גבאי: רגע, מה עם 10(ב)?

מיטל לוי גבאי: גם הייתה לנו הערה.

אילת וולברג: 10(ב) זה שוב הנקודה של הצפייה וממה שאני מבינה שהוועדה החליטה לדון בנושא הצפייה לקראת הקריאה השנייה והשלישית.

מיטל לוי גבאי: אבל זה רשום שם?

מיטל לוי גבאי: את רושמת את זה?

משה גפני: אם אפשר בבקשה לא לפתוח מחדש דיון.

עידית סילמן: כן, אפשר בבקשה היועצת המשפטית?

משה גפני: מה זה הדבר הזה?

משה גפני: למה פותחים דיון מחדש?

משה גפני: יש לנו עוד בעיות, הולכים לגייר את כל ה- - -

עידית סילמן: אוקיי קדימה.

אילת וולברג: טוב, אז אני עוברת לסעיף התחילה, האמת שגם בדיון הקודם דובר על סעיף התחילה שלושה חודשים, משרד הבריאות מבקשים - - -

עידית סילמן: הם ביקשו שלושה חודשים משרד הבריאות.

אילת וולברג: אני בעמוד 12.

קטיה קיל: לא, לא ביקשנו, ביקשנו יותר.

קטיה קיל: רגע אבל יש פה עוד סעיפים לפני, שנייה.

עידית סילמן: לא הבנתי, למה צריך יותר משלושה חודשים?

עידית סילמן: מיום פרסומו, אנחנו עוד לא בקריאה בשנייה, שלישית.

קטיה קיל: כן, אבל יש פה תקציב, תקנים, לבנות מערכת.

עידית סילמן: בסדר, נו אז מה, אנחנו על התקציב ועל התקנים ועל הכל.

קטיה קיל: אין בעיה, אבל מהרגע שהחוק הזה - - -

עידית סילמן: את לא צריכה לבנות מערכת, יש מערכת.

קטיה קיל: לא, זה לא נכון.

קטיה קיל: עוד פעם, המערכת של הכוננים זה - - -

עידית סילמן: אז רגע, הכל בסדר, הכל בסדר.

עידית סילמן: אנחנו נצא בין הראשונה, לשנייה, לשלישית, נראה את המערכת, נראה אם צריך מערכת או אם לא צריך מערכת.

עידית סילמן: לפי זה נגבש הערכה תקציבית, זה לא צריך לגעת בכלום.

עידית סילמן: אין שום בעיה שזה יהיה שלושה חודשים.

קטיה קיל: אין בעיה, אז תרשמי את זה לדיון בשנייה, שלישית, כי אם צריך - - -

עידית סילמן: רושמים את זה לדיון, כל סעיף רשמנו פה לדיון.

עידית סילמן: אנחנו נתגרזן פה על הכל, אני כבר רואה מה תעשו לי.

עידית סילמן: הבנתי, הבנתי את הרעיון.

אילת וולברג: אז אנחנו מגיעים בעצם לסעיף הוראת השעה, אוקיי?

מיטל לוי גבאי: אילת אם אפשר סעיפים, רק להגיד מספרים.

אילת וולברג: סעיף הוראת השעה נמצא בעמוד 12 סעיף 14.

אילת וולברג: אני מזכירה שהוראת השעה הוצבעה ולכן ככל שרוצים לשנות את הנוסח, אז צריך להצביע על זה שוב.

עידית סילמן: אבל אנחנו משאירים אותו.

עידית סילמן: אוקיי, אנחנו סגורים.

משה טייטלבוים: רגע, יש הערה לגבי 14(א)(2).

משה טייטלבוים: כתוב ככה "קיבל הגורם המתאם דיווח כאמור בפסקה (1) וראה כי כונן רשום שנמצא בסמוך לאירוע החירום לא הוזנק אליו".

משה טייטלבוים: אני מציע להוסיף או "שנודע לו על אירוע חירום בדרך אחרת".

אילת וולברג: עוד פעם, אם אנחנו רוצים - - -

משה טייטלבוים: לא, לא, לא, שוב, בפרקטיקה, אני רק רוצה להיות מדויק, אם אפשר.

יעקב ליצמן: אתה פותח את הכל עכשיו.

אילת וולברג: תפתחו את הכל - - -

שאול אברמוביץ: נוסח שסיכמנו עליו, בואו נכניס אותו.

שאול אברמוביץ: אם כבר בוא נדייק את זה, אז כמו שצריך, בדיוק כמו - - -

משה טייטלבוים: אם אתם רוצים להשאיר את זה ככה, אז אין בעיה.

משה טייטלבוים: אבל אני אומר, בפרקטיקה זה מה שקורה בפועל.

שאול אברמוביץ: אני חושב שעדיף שנכתוב את הנוסח שסיכמנו עליו כדי שלא יהיו מחלוקות ונחסוך לעצמנו עבודה בהמשך.

אילת וולברג: ממה שאני מבינה חברי הוועדה החליטו כרגע להשאיר את הנוסח כמו שהוא ולדון על סעיף 14 לקראת קריאה שנייה ושלישית.

עידית סילמן: אוקיי חברים, שבו בבקשה.

עידית סילמן: אני רוצה, יעקב, אני יכולה אותך רגע?

עידית סילמן: שתדעו לכם שבאמת קודם כל לפני הכל אני רוצה להודות ליעקב שטרן.

עידית סילמן: אני צריכה אותך למשהו אחר, בלי קשר בוא.

עידית סילמן: אנחנו ניקח הפסקה של 3 דקות ומצביעים.

עידית סילמן: אני מציעה ככה, איחוד הצלה ומד"א חזרנו, בואו.

עידית סילמן: סעיף 2(ד) שהוא אומר על הקטע של ההקפצה הכפולה של המוקדים.

עידית סילמן: מה שאנחנו מציעים זה באמת לשים 'ארגון סיוע למתן טיפול רפואי בידי אדם או גוף לא יקיים מוקד סיוע', לא, איך אנחנו מנסחים את זה אבל?

אילת וולברג: זה בעצם להשאיר את סעיף קטן (ד) כפי שהוא היה בנוסח הקודם.

אילת וולברג: "ארגון סיוע למתן טיפול רפואי בידי אדם או גוף לא יקיים מוקד חירום טלפוני לסיוע למתן טיפול רפואי ראשוני לציבור בלתי מסוים".

עידית סילמן: לא, אבל זה עוד פעם את כאילו מורידה מוקדים.

משה גפני: רגע, רגע.

עידית סילמן: הנוסח הוא פה בחוק, אנחנו רצינו להוריד את הניסוח שמדבר על הזנקה כפולה ואת זה אמרנו קודם כל עושים הוראת שעה.

יעקב ליצמן: מתנגד.

עידית סילמן: אוקיי, אז אין שחר, הם מתנגדים כאן הח"כים.

עידית סילמן: אנחנו יכולים להגיד שיהיה ניסוח לשנייה, שלישית.

טטיאנה (טניה) מזרסקי: אז תשאירו אותו ובקריאה השנייה נשנה את הנוסח.

עידית סילמן: הם מתנגדים להשאיר אותו כשאין לך עדיין איחוד ואת רוצה כבר לבטל מוקדים.

טטיאנה (טניה) מזרסקי: אז אפשר להצביע מי בעד להשאיר ומי מתנגד.

שחר כהן: יושבת ראש הוועדה, יש כל כך הרבה פערים לשנייה ושלישית.

עידית סילמן: לא, זה לא הרבה פערים, אין הרבה פערים, למה אתם אומרים הרבה פערים?

שחר כהן: אני מבקשת שהנושא הזה שהוא מהותי למשרד הבריאות יוסדר בצורה הזאת.

עידית סילמן: לא, אז אנחנו יכולים להגיד שהוועדה תנסח - - -

שחר כהן: תחזירו את הסעיף שהוסר וננסח אותו מחדש יחד.

עידית סילמן: אבל הוא לא מנוסח טוב עכשיו שחר, הוא לא מנוסח טוב.

טטיאנה (טניה) מזרסקי: אפשר לשנות את הנוסח בקריאה שנייה ושלישית.

עידית סילמן: לא, אי אפשר לשנות אותו כי הוא מדבר על מהות אחרת לגמרי.

עידית סילמן: את כרגע אומרת שכל מוקד חירום מבוטל, לא.

שחר כהן: השאלה אם יש כאן פגיעה - - -

משה גפני: איך עושים דבר כזה?

משה גפני: זה משהו לא נורמאלי.

עידית סילמן: לפרוטוקול אנחנו נגיד שלא תהיה עם הוראת השעה הזאת הזנקה כפולה.

עידית סילמן: אנחנו נדאג שיהיה מוקד הזנקת כוננים אחד, זה מהות החוק.

עידית סילמן: כתוב כאן "איחוד מוקדי חירום", אחרת למה כתוב "איחוד" אם זה לא אמור להיות?

עידית סילמן: זו המהות וזאת המשמעות.

עידית סילמן: לכן את לא יכולה לכתוב שאת מבטלת את כל - - -

משה גפני: גברתי יושבת הראש תצביעי.

עידית סילמן: אי אפשר לכתוב את זה, זה ניסוח לא נכון.

עידית סילמן: לכן שחר, אנחנו ננסח ניסוח של מוקד הזנקה אחד לשנייה, שלישית, על פי הזנקת הכוננים שאנחנו נראה.

עידית סילמן: אין שום בעיה, אנחנו גם אומרים את זה.

עידית סילמן: זאת המהות של משרד הבריאות וזאת גם מהות שלנו כדי שלא תהיה הזנקה כפולה.

עידית סילמן: הסעיף היום לא מנוסח נכון.

שחר כהן: יושבת ראש הוועדה הסעיף הוסר לבקשת חבר הכנסת אחמד טיבי ואחרים שרצו לוודא שאין פגיעה בהסדרה של מוקדים אחרים.

עידית סילמן: נו, אבל את לא מבטיחה להם את זה כאן.

שחר כהן: האם בהכרח מישהו פה בכלל - - -

יעקב ליצמן: בהכרח יש וכל זמן שאחמד טיבי לא יגיד אחרת, זה יישאר בדיוק מה שהוא אמר.

שחר כהן: מבחינתנו הסעיף הזה זאת התגשמות תכלית הצעת החוק וביטולו כמוה כביטול רציונל הצעת החוק.

עידית סילמן: למה רציונל הצעת החוק?

עידית סילמן: מה הקשר?

עידית סילמן: אני לא מבינה, כתוב "איחוד מוקדים".

עידית סילמן: אין לך פה הזנקה כפולה, עוד לא הגעת למקום הזה.

עידית סילמן: אין בעיה, הזנקת כוננים לא תהיה כפולה, אפשר לכתוב את זה, אפשר לנסח את זה אחר כך.

עידית סילמן: אבל את לא יכולה לכתוב שאת מבטלת את כל מוקדי החירום במדינת ישראל.

שחר כהן: גברתי, אם יש מחלוקת הצעתי לנסח מחדש.

עידית סילמן: אז אנחנו ננסח סעיף שיתייחס לכל המוקדים שאנחנו נבחן אותם.

טטיאנה (טניה) מזרסקי: אבל אם כבר היה סעיף - - -

עידית סילמן: קטיה, את מנהלת מוקדי חירום.

קטיה קיל: אין בעיה, בואו נשאיר - - -

עידית סילמן: אבל לא, את לא יכולה לבטל אותם.

ינון אזולאי: אני רק אגיד לכם דבר אחד.

ינון אזולאי: אני מבין את הרצון של משרד הבריאות, הוא אומר קודם כל תשאירו את זה, זה היה, ואחר כך נוריד את זה.

ינון אזולאי: בסדר אני מבין, אבל אנחנו בתור חברי כנסת יש לנו גם מילה בינינו והמילה בינינו אי אפשר לשבור אותה.

ינון אזולאי: שחר ואם אנחנו נותנים מילה כחברי כנסת ואתם רואים שאנחנו מכבדים את המילה שלנו, שאנחנו לא מפרים את המילה של חברים שלנו.

ינון אזולאי: אם אנחנו ניתן פה מילה לפרוטוקול, אנחנו לא נקדם את זה לשנייה ושלישית עד שלא תהיה הסכמה על הנושא הזה בלי לפגוע, כי גם אתם לא רוצים לפגוע בארגוני העזר שעוזרים למוקדים.

ינון אזולאי: את מסכימה איתי, נכון?

ינון אזולאי: יפה.

ינון אזולאי: לכן אני אומר, תסמכו על יושבת ראש הוועדה, תסמכו על חברי הוועדה ותראו שאנחנו יש לנו מילה ואנחנו נכבד את המילה שלנו.

משה גפני: אפשר להצביע?

עלי סלאלחה: אני רוצה לשמוע אם יש פגיעה בגופים ערביים, גופי עזר?

משה טייטלבוים: ודאי שכן, ודאי שכן.

משה טייטלבוים: זה פגיעה גם באיחוד הצלה וגם בכל הארגונים הפרטיים.

עידית סילמן: טוב דקה עכשיו.

עידית סילמן: אנחנו כבודם ממזגים את הצעות החוק של גפני ושלי, בסדר?

עידית סילמן: פ/2874/24 ו-פ/1461/24.

עידית סילמן: זה בהחלט נותן לחבר הכנסת הרב משה גפני קרדיט מאוד מאוד גדול כי באמת הוא שם פ' ראשון, אבל הרב גפני, מגיע לך ואני מכבדת אותך ותודה על מה שאתה עשית ועושה כאן בכנסת.

עידית סילמן: הרבה מה ללמוד ממך ומאופן הליכותיך.

עידית סילמן: לא, זה לא מובן מאליו, אני עברתי כאן דיון לא פשוט היום בבוקר ואולי חלקכם כבר ראיתם אבל זו הצורה שבה מתנהלים וככה עובדים ואשרייך.

עידית סילמן: תודה.

משה גפני: תודה רבה.

ינון אזולאי: מילה טובה ליושבת הראש גם שיש הבנות ומגיעים וגם את הובלת ומובילה, ואת גם לא הסתכלת על הכבוד, הסתכלת מה טוב.

עידית סילמן: הכבוד זה של הבריאות, שיגיעו אליו בזמן, יצילו את חייו.

עידית סילמן: זה מה שעומד למול העיניים שלנו.

משה גפני: אנחנו משבחים אותך על העבודה שלך.

עידית סילמן: תודה רבה חבר הכנסת גפני, תודה רבה.

עידית סילמן: אנחנו מצביעים על המיזוג, מי בעד?

עידית סילמן: מי נגד?

עידית סילמן: מי נמנע?

עידית סילמן: הצבעה המיזוג אושר הערכת עלות תקציבית, בבקשה גאיה בזום.

גאיה עופר: שלום, שומעים אותי?

עידית סילמן: כן גאיה, אהלן.

גאיה עופר: אנחנו מעריכים כרגע שעלות החוק היא כ-6 מיליון שקלים ולכן הצעת החוק היא לא תקציבית.

גאיה עופר: ככל שלקראת קריאה שנייה ושלישית תכולות החוק ישתנו ותהיה הבנה ברורה של איזה בדיוק מערכות צריך לפתח כמו שהזכרת קודם, אנחנו נעדכן את הערכת העלות ויש גיבוי תקציבי לכך.

עידית סילמן: תודה רבה לגאיה, יש גיבוי תקציבי, אשרינו, וי נוסף.

עידית סילמן: כדי למנוע ספק, אנחנו מצביעים על הנוסח עם התיקונים שהוקראו היום בוועדה.

עידית סילמן: אז הגענו להצבעה על הנוסח כפי שהוא.

עידית סילמן: מי בעד הנוסח שהוקרא היום בוועדה?

עידית סילמן: מי נגד?

עידית סילמן: מי נמנע?

עידית סילמן: הצבעה הנוסח אושר

ינון אזולאי: יושבת הראש זה רגע שאני מצטער שאני לא חבר בוועדת הבריאות, שאני לא יכול להצביע לחוק כזה חשוב.

עידית סילמן: אין עליך.

עידית סילמן: חברי הכנסת, תודה רבה.

עידית סילמן: הסכמות רחבות מפה לאוזן, אין מעבר לזה, תודה.

עידית סילמן: ההצעה אושרה לקריאה ראשונה.

עידית סילמן: אשריכם.